cyanic-selkie/wikianc huggingface dataset:
ಜಾಯ್‌ಸ್ಟಿಕ್‌
ಹ್ಯಾಟ್ ಸ್ವಿಚ್
ಹ್ಯಾಟ್ ಸ್ವಿ‌ಚ್‌ ಗಳು ಕೆಲವು ಜಾಯ್‌ಸ್ಟಿಕ್‌ಗಳಿಗೆ ನಿಯಂತ್ರಕವಾಗಿವೆ. ಇವನ್ನು POV (ಪಾಯಿಂಟ್ ಆಫ್ ವ್ಯೂ) ಸ್ವಿಚ್ ಎಂದು ಕೂಡ ಕರೆಯಲಾಗುತ್ತದೆ. ಇದು ವಾಸ್ತವಪ್ರಾಯ ಪ್ರಪಂಚದಲ್ಲಿ ಸುತ್ತಲೂ ನೋಡಲು ಮೆನುಗಳನ್ನು ಬ್ರೌಸ್ ಮಾಡಲು ಸಹಾಯ ಮಾಡುತ್ತದೆ. ಉದಾಹರಣೆಗೆ, ಅನೇಕ ಹಾರಾಟ ಅನುಕರಣ ಸಾಧನಗಳು ಆಟಗಾರನ ದೃಷ್ಟಿಕೋನಗಳನ್ನು ಬದಲಿಸಲು ಅದನ್ನು ಬಳಸುತ್ತವೆ. ಆದರೆ ಉಳಿದ ಆಟಗಳು ಕೆಲವುಬಾರಿ ಅದನ್ನು D-ಪ್ಯಾಡ್‌ಗೆ ಬದಲಿಯಾಗಿ ಬಳಸುತ್ತವೆ. ಪ್ಲೇಸ್ಟೇಷನ್ ಡ್ಯೂಯಲ್‌ಶಾಕ್ ನಿಯಂತ್ರಕಗಳ ಮಾದರಿಯಲ್ಲಿ ಕಂಪ್ಯೂಟರ್ ಗೇಮ್‌ಪ್ಯಾಡ್‌ಗಳು ಸ್ವಿಚ್ ಸ್ಕಾನ್‌ಕೋಡ್‌ಗಳನ್ನು ಅದರ D-ಪ್ಯಾಡ್‌ಗೆ ಗೊತ್ತುಮಾಡುತ್ತದೆ.
ನಿಜವಾದ ವಿಮಾನದಲ್ಲಿ ಹ್ಯಾಟ್ ಸ್ವಿಚ್ ಏಲೆರಾನ್ ಅಥವಾ ರಡ್ಡರ್ ಟ್ರಿಮ್ ಮುಂತಾದ ವಸ್ತುಗಳನ್ನು ನಿಯಂತ್ರಿಸುತ್ತದೆ.
ಬಾಹ್ಯ ಕೊಂಡಿಗಳು‌‌
ವರ್ಗ:ಜಾಯ್‌ಸ್ಟಿಕ್ಸ್ ವರ್ಗ:ಕಂಪ್ಯುಟಿಂಗ್ ಮಾಹಿತಿ ಉಪಕರಣಗಳು ವರ್ಗ:ಆಟ ನಿಯಂತ್ರಕಗಳು ವರ್ಗ:ವಿಮಾನ ನಿಯಂತ್ರಕಗಳು
ಪುಷ್ಯ
ನೋಡಿ
- -- ವರ್ಗ:ನಕ್ಷತ್ರಗಳು
ಗುಲ್ಬರ್ಗಾ ವಿಶ್ವವಿದ್ಯಾಲಯ
ಗುಲ್ಬರ್ಗಾ ವಿಶ್ವವಿದ್ಯಾಲಯವು ಕರ್ನಾಟಕ ರಾಜ್ಯದ ಕಲಬುರಗಿ ನಗರದಲ್ಲಿದೆ.ಈ ವಿಶ್ವವಿದ್ಯಾಲಯವು ೧೯೮೦ರಲ್ಲಿ ಪ್ರಾರಂಭವಾಯಿತು.
ಇತಿಹಾಸ
ಹೈದರಾಬಾದ್ ಕರ್ನಾಟಕ ಪ್ರದೇಶ ಆರ್ಥಿಕವಾಗಿ ಹಿಂದುಳಿದ ಪ್ರದೇಶವಾದರೂ ಸಾಹಿತ್ಯ, ಸಂಸ್ಕೃತಿ, ಕಲೆಗಳ ದೃಷ್ಟಿಯಿಂದ ತುಂಬಾ ಸಂಪದ್ಭರಿತವಾದುದು. ಹಿಂದೆ ಈ ಪ್ರದೇಶದ ಜನ ಉನ್ನತ ಶಿಕ್ಷಣ ಪಡೆಯಲು ಹೈದರಬಾದಿಗೋ, ದೂರದ ಧಾರವಾಡಕ್ಕೋ ಹೋಗಬೇಕಾಗುತ್ತಿತ್ತು. 1970ರಲ್ಲಿ ಕರ್ನಾಟಕ ವಿಶ್ವವಿದ್ಯಾಲಯದ ಅಧೀನದಲ್ಲಿ ಸ್ನಾತಕೋತ್ತರ ಕೇಂದ್ರವನ್ನು ಗುಲ್ಬರ್ಗದಲ್ಲಿ ಪ್ರಾರಂಭ ಮಾಡಲಾಯಿತು. ಕನ್ನಡ, ರಸಾಯನ ವಿಜ್ಞಾನ, ಗಣಿತ ವಿಜ್ಞಾನ, ಇಂಗ್ಲಿಷ್ ಮತ್ತು ರಾಜ್ಯಶಾಸ್ತ್ರ ಈ ಐದು ವಿಷಯಗಳಲ್ಲಿ ಸ್ನಾತಕೋತ್ತರ ವಿಭಾಗಗಳಿದ್ದವು. ಈ ಪ್ರದೇಶದ ಶಿಕ್ಷಣತಜ್ಞರು, ಸಮಾಜ ಸೇವಕರು ಮತ್ತು ರಾಜಕೀಯ ಮುಂದಾಳುಗಳ ಪ್ರಯತ್ನಗಳಿಂದ 1980 ಸೆಪ್ಟಂಬರ್ 10ರಂದು ಗುಲ್ಬರ್ಗ ವಿಶ್ವವಿದ್ಯಾಲಯ ಸ್ವತಂತ್ರ ವಿಶ್ವವಿದ್ಯಾಲಯವಾಗಿ ಅಸ್ತಿತ್ವಕ್ಕೆ ಬಂತು.
ವಿಭಾಗಗಳು
ಗುಲ್ಬರ್ಗ ವಿಶ್ವವಿದ್ಯಾಲಯದಲ್ಲಿ 34 ವಿಭಾಗಗಳಿವೆ. ಈ ವಿಶ್ವವಿದ್ಯಾಲಯದ ವ್ಯಾಪ್ತಿಗೆ ಬೀದರ್, ಬಳ್ಳಾರಿ, ಕೊಪ್ಪಳ, ರಾಯಚೂರು, ಯಾದಗಿರಿ ಮತ್ತು ಗುಲ್ಬರ್ಗ ಈ ಆರು ಜಿಲ್ಲೆಗಳು ಒಳಪಟ್ಟಿವೆ. ಈ ವಿಶ್ವವಿದ್ಯಾಲಯ ಕಕ್ಷೆಯಲ್ಲಿ ನೂರ ನಲವತ್ತೇಳು (147) ಕಾಲೇಜುಗಳಿವೆ. ಇವುಗಳಲ್ಲಿ ಕೆಲವು 35 ಕಾಲೇಜುಗಳು ಸರ್ಕಾರದ ಅನುಧಾನ ಪಡೆದಿದೆ. ಇನ್ನುಳಿದ 112 ಕಾಲೇಜುಗಳು ಅನುದಾನ ಪಡೆಯದೇ ಸ್ವತಂತ್ರವಾಗಿ ಕಾರ್ಯನಿರ್ವಹಿಸುತ್ತಿವೆ. ಈ ಎಲ್ಲಾ ಕಾಲೇಜುಗಳಲ್ಲಿ ಸಾವಿರಾರು ವಿದ್ಯಾರ್ಥಿಗಳು ಅಧ್ಯಯನ ಮಾಡುತ್ತಿದ್ದಾರೆ. ಬೀದರ್, ರಾಯಚೂರು, ಸಂಡೂರು ಮತ್ತು ಬಳ್ಳಾರಿಗಳಲ್ಲಿ ಈ ವಿಶ್ವವಿದ್ಯಾಲಯದ ಅಧೀನದಲ್ಲಿ ಸ್ನಾತಕೋತ್ತರ ಕೇಂದ್ರಗಳಿವೆ. ಶೈಕ್ಷಣಿಕವಾಗಿ ಹಿಂದುಳಿದಿರುವ ಹೈದರಬಾದ್ ಕರ್ನಾಟಕ ಪ್ರದೇಶದಲ್ಲಿ ಸ್ಥಾಪನೆಗೊಂಡ ಈ ವಿಶ್ವವಿದ್ಯಾಲಯ ಈ ಭಾಗದ ಜನರ ಬೌದ್ಧಿಕ ಮಟ್ಟವನ್ನು ಹೆಚ್ಚಿಸುವ ಮೂಲಕ ಈ ಭಾಗದ ಶೈಕ್ಷಣಿಕ ಅಭಿವೃದ್ಧಿಗೆ ಶ್ರಮಿಸುತ್ತಿದೆ. ಗುಲ್ಬರ್ಗ ವಿಶ್ವವಿದ್ಯಾಲಯದಲ್ಲಿ ಆರು ವಿದ್ವನ್ಮಂಡಳಿ ನಿಕಾಯಗಳಿವೆ. ಕಲಾನಿಕಾಯದಲ್ಲಿ ಕನ್ನಡ, ಇಂಗ್ಲಿಷ್, ಹಿಂದಿ, ಉರ್ದು, ಮರಾಠಿ, ಸಂಸ್ಕೃತ ವಿಭಾಗಗಳಿವೆ. ವಾಣಿಜ್ಯ ಹಾಗೂ ವ್ಯಾಪಾರ ನಿರ್ವಹಣೆ ನಿಕಾಯದಲ್ಲಿ ವಾಣಿಜ್ಯ ಹಾಗೂ ವ್ಯಾಪಾರ ನಿರ್ವಹಣೆ ವಿಭಾಗಗಳಿವೆ. ಶಿಕ್ಷಣ ನಿಕಾಯದಲ್ಲಿ ಶಿಕ್ಷಣ ಹಾಗೂ ದೈಹಿಕಶಿಕ್ಷಣ ವಿಭಾಗಗಳಿವೆ. ಕಾನೂನು ನಿಕಾಯ ಕಾನೂನು ವಿಭಾಗವನ್ನು ಹೊಂದಿದೆ. ವಿಜ್ಞಾನ ಹಾಗೂ ತಂತ್ರಜ್ಞಾನ ನಿಕಾಯದಲ್ಲಿ ಆನ್ವಯಿಕ ವಿದ್ಯುನ್ಮಾನವಿಜ್ಞಾನ, ಜೀವರಸಾಯನ ವಿಜ್ಞಾನ, ಜೀವತಂತ್ರಜ್ಞಾನ, ಸಸ್ಯವಿಜ್ಞಾನ, ರಸಾಯನವಿಜ್ಞಾನ, ಗಣಕವಿಜ್ಞಾನ, ಭೂವಿಜ್ಞಾನ, ಮಿನರಲ್ ಪ್ರಾಸೆಸಿಂಗ್, ಭೂಗರ್ಭವಿಜ್ಞಾನ, ಔದ್ಯೋಗಿಕ ರಸಾಯನವಿಜ್ಞಾನ, ಉಪಕರಣ ತಂತ್ರಜ್ಞಾನ, ಗಣಿತ ವಿಜ್ಞಾನ, ಸೂಕ್ಷ್ಮಾಣುಜೀವವಿಜ್ಞಾನ, ಭೌತವಿಜ್ಞಾನ ಸಂಖ್ಯಾವಿಜ್ಞಾನ, ಸಕ್ಕರೆತಂತ್ರಜ್ಞಾನ, ಪ್ರಾಣಿವಿಜ್ಞಾನ ಈ ವಿಭಾಗಗಳಿವೆ. ಸಮಾಜವಿಜ್ಞಾನ ನಿಕಾಯದಲ್ಲಿ ಅರ್ಥಶಾಸ್ತ್ರ, ಇತಿಹಾಸ, ಗ್ರಂಥಾಲಯ ಹಾಗೂ ಮಾಹಿತಿವಿಜ್ಞಾನ, ರಾಜ್ಯಶಾಸ್ತ್ರ, ಮನೋವಿಜ್ಞಾನ, ಸಮಾಜ ಕಾರ್ಯ, ಸಮಾಜಶಾಸ್ತ್ರ, ಮಹಿಳಾ ಅಧ್ಯಯನ ವಿಭಾಗಗಳಿವೆ.
ಗುಲ್ಬರ್ಗ ವಿಶ್ವವಿದ್ಯಾಲಯ ಜೀವತಂತ್ರಜ್ಞಾನ ವಿಭಾಗ, ಸೂಕ್ಷ್ಮಾಣುಜೀವವಿಜ್ಞಾನ ಹಾಗೂ ಮಹಿಳಾ ಅಧ್ಯಯನ ವಿಭಾಗಗಳನ್ನು ತೆರೆದ ರಾಜ್ಯದ ಪ್ರಪ್ರಥಮ ವಿಶ್ವವಿದ್ಯಾಲಯವೆನಿಸಿದೆ. ಈ ವಿಶ್ವವಿದ್ಯಾಲಯದ ಸಂಶೋಧನೆಯ ಫಲವಾದ ಕಬ್ಬಿನ ಹೊಸ ತಳಿಯನ್ನು ಈ ಪ್ರದೇಶದಲ್ಲಿ ಈಗ ಬೆಳೆಯಲಾಗುತ್ತಿದೆ. ಬೀದರ್‍ನಲ್ಲಿ ಪ್ರಾರಂಭಗೊಂಡಿರುವ ಸಕ್ಕರೆ ತಂತ್ರಜ್ಞಾನ ವಿಭಾಗ ಒಂದು ಮಾದರಿ ವಿಭಾಗವಾಗಿ ಬೆಳೆಯುತ್ತಿದೆ. ರಸಾಯನವಿಜ್ಞಾನ, ಪ್ರಾಣಿವಿಜ್ಞಾನ ಹಾಗೂ ಸೂಕ್ಷ್ಮಾಣುಜೀವವಿಜ್ಞಾನ, ಆನ್ವಯಿಕ ವಿದ್ಯುನ್ಮಾನ ವಿಭಾಗಗಳಲ್ಲಿ ನಡೆದಿರುವ ಸಂಶೋಧನೆಗಳು ಅನೇಕ ಸಂಶೋಧಕರ ಗಮನ ಸೆಳೆದಿವೆ. ರಸಾಯನವಿಜ್ಞಾನ, ಪ್ರಾಣಿವಿಜ್ಞಾನ, ಆನ್ವಯಿಕ ವಿದ್ಯುನ್ಮಾನ ವಿಭಾಗಗಳು ಅನೇಕ ರಾಷ್ಟ್ರೀಯ ಹಾಗೂ ಅಂತಾರಾಷ್ಟ್ರೀಯ ವಿಚಾರ ಸಂಕಿರಣಗಳನ್ನು ನಡೆಸಿವೆ.
ಪದವಿಗಳು
ಇದುವರೆಗೆ ಈ ವಿಶ್ವವಿದ್ಯಾಲಯದಿಂದ ನೂರಾರು ವಿದ್ಯಾರ್ಥಿಗಳು ಪಿಎಚ್.ಡಿ. ಪದವಿ ಪಡೆದಿದ್ದಾರೆ. ಸದ್ಯ ಹಲವಾರು ವಿದ್ಯಾರ್ಥಿಗಳುಎಂ.ಫಿಲ್. ಪದವಿ ಹಾಗೂ ನಾನೂರು ವಿದ್ಯಾರ್ಥಿಗಳು ಪಿಎಚ್.ಡಿ. ಪದವಿಗಾಗಿ ಸಂಶೋಧನೆ ನಡೆಸಿದ್ದಾರೆ. ಅನೇಕ ಜನ ಗಣ್ಯ ವ್ಯಕ್ತಿಗಳಿಗೆ ಈ ವಿಶ್ವವಿದ್ಯಾಲಯ ಗೌರವ ಡಾಕ್ಟರೇಟ್ ಪದವಿ ನೀಡಿದೆ. ಪರದೇಶಗಳ ಶೈಕ್ಷಣಿಕ ಸಂಸ್ಥೆಗಳ ಸಹಯೋಗದೊಡನೆ ಈ ವಿಶ್ವವಿದ್ಯಾಲಯದ ಸಂಶೋಧಕರು ತಮ್ಮ ಸಂಶೋಧನೆ ನಡೆಸಿದ್ದಾರೆ. ಶ್ರೀ ಗಳಂಗಳಪ್ಪ ಪಾಟೀಲ ಬಸವಾದಿ ಶರಣ ಸಾಹಿತ್ಯ ಕೇಂದ್ರ, ಅಂಬೇಡ್ಕರ್ ಪೀಠ ಹಾಗೂ ಎಸ್.ಎಸ್. ಪಾಟೀಲ ಸೈನ್ಸ್‌ ಕ್ರಿಯೇಟಿವಿಟಿ ಸೆಂಟರ್ ಇವು ಸ್ಥಾಪನೆಗೊಂಡು ಕಾರ್ಯನಿರ್ವಹಿಸುತ್ತಿವೆ. ಈ ವಿಶ್ವವಿದ್ಯಾಲಯದ ಕಕ್ಷೆಗೆ ಒಳಪಟ್ಟ 21 ಕಾಲೇಜುಗಳಲ್ಲಿ ಯುಜಿಸಿ ನೆರವಿನಿಂದ ವೃತ್ತಿಪರ ಕೋರ್ಸುಗಳು ನಡೆಯುತ್ತಿವೆ.
ವ್ಯಾಸಂಗವಿಸ್ತರಣೆ, ಸಂಶೋಧನೆ ಮತ್ತು ಪ್ರಕಟಣೆ
ಕನ್ನಡ ಅಧ್ಯಯನ ಸಂಸ್ಥೆ ಮೊದಲು ಸ್ಥಾಪನೆಗೊಂಡ ಈ ವಿಶ್ವವಿದ್ಯಾಲಯದ ದೊಡ್ಡ ವಿಭಾಗವಾಗಿದ್ದು ಈ ಭಾಗದ ಸಾಹಿತ್ಯಕ ಸಾಂಸ್ಕೃತಿಕ ಬೆಳೆವಣಿಗೆಗೆ ಚಾಲನೆ ನೀಡುತ್ತ ಬಂದಿದೆ. ಸಂಸ್ಥೆಯಲ್ಲಿ ಹಸ್ತಪ್ರತಿ ಭಂಡಾರವಿದೆ. ಈ ಸಂಸ್ಥೆಯ ಕಟ್ಟಡದಲ್ಲಿಯೇ ಶ್ರೀ ಗಳಂಗಳಪ್ಪ ಪಾಟೀಲ ಬಸವಾದಿ ಶರಣ ಸಾಹಿತ್ಯ ಕೇಂದ್ರ ಹಾಗೂ ಪ್ರಸಾರಾಂಗ ವಿಭಾಗಗಳಿವೆ. ಬಸವಾದಿ ಶರಣ ಸಾಹಿತ್ಯ ಕೇಂದ್ರ ಅನೇಕ ಗ್ರಂಥಗಳನ್ನು ಪ್ರಕಟಿಸಿದೆ. ಪ್ರಸಾರಾಂಗ ವಿಶ್ವವಿದ್ಯಾಲಯದ ಶೈಕ್ಷಣಿಕ ಪ್ರಗತಿಯ ಮುಖವಾಣಿ. ವಿಶ್ವವಿದ್ಯಾಲಯದ ಹಾಗೂ ಕಾಲೇಜುಗಳ ಶಿಕ್ಷಕರಿಗೂ ಹಳ್ಳಿಯ ಸಾಮಾನ್ಯ ಜನರಿಗೂ ಸಂಬಂಧವೇರ್ಪಡಿಸಿ ಶೈಕ್ಷಣಿಕ ವಾತಾವರಣವನ್ನು ಸ್ಥಾಪಿಸುವಲ್ಲಿ ಇದು ಮಹತ್ವದ ಕಾರ್ಯ ಮಾಡುತ್ತಿದೆ. ನೂರಾರು ಪುಸ್ತಕಗಳನ್ನು ಪ್ರಕಟಿಸಿದೆ. ವಿಶ್ವವಿದ್ಯಾಲಯದಲ್ಲಿ ಹದಿಮೂರು ದತ್ತಿಗಳನ್ನು ಸ್ಥಾಪಿಸಲಾಗಿದೆ. ಪ್ರತಿ ವರ್ಷ ಈ ದತ್ತಿ ಉಪನ್ಯಾಸಗಳನ್ನು ಏರ್ಪಡಿಸಲಾಗುತ್ತದೆ. ವಿಶ್ವವಿದ್ಯಾಲಯದ ವತಿಯಿಂದ ಕಲಾಗಂಗಾ, ಜ್ಞಾನಗಂಗಾ, ವಿಜ್ಞಾನಗಂಗಾ ಎಂಬ ಮೂರು ಸಂಶೋಧನ ಪತ್ರಿಕೆಗಳನ್ನು ಪ್ರಸಾರಾಂಗ ಪ್ರಕಟಿಸುತ್ತಿದೆ. ಒಂದು ವಾರ್ತಾ ಪತ್ರವೂ ಪ್ರಕಟವಾಗುತ್ತಿದೆ. ಹೈದರಾಬಾದ್ಕರ್ನಾಟಕ ಭಾಗದ ಶ್ರೇಷ್ಠ ಲೇಖಕರಿಗೆ, ಕಥೆಗಾರರಿಗೆ, ಪುಸ್ತಕ ಪ್ರಕಾಶಕರಿಗೆ ಹಾಗೂ ಚಿತ್ರಕಲಾವಿದರಿಗೆ ಪ್ರತಿವರ್ಷ ಕನ್ನಡ ರಾಜ್ಯೋತ್ಸವದ ಅಂಗವಾಗಿ ಪ್ರಶಸ್ತಿ ಪತ್ರ ಹಾಗೂ ಗೌರವಧನ ನೀಡಿ ಪ್ರೋತ್ಸಾಹಿಸುವ ಒಂದು ವಿಶಿಷ್ಟ ಕಾರ್ಯಕ್ರಮವನ್ನು ಪ್ರಸಾರಾಂಗ ನಡೆಸಿಕೊಂಡು ಬರುತ್ತಿದೆ. ಈ ಪದ್ಧತಿ ಬೇರೆ ವಿಶ್ವವಿದ್ಯಾಲಯಗಳಲ್ಲಿ ಇಲ್ಲ.
ಸ್ನಾತಕೋತ್ತರಕೇಂದ್ರಗಳು
ಬಳ್ಳಾರಿ, ಸಂಡೂರು, ರಾಯಚೂರು, ಹಾಗೂ ಬೀದರ್ಗಳಲ್ಲಿ ಸ್ನಾತಕೋತ್ತರ ಕೇಂದ್ರಗಳಿವೆ. ಬೀದರ್ ಸ್ನಾತಕೋತ್ತರ ಕೇಂದ್ರದಲ್ಲಿ ಸಕ್ಕರೆ ತಂತ್ರಜ್ಞಾನ ಹಾಗೂ ಉರ್ದು ವಿಭಾಗಗಳಿವೆ. ರಾಯಚೂರು ಕೇಂದ್ರದಲ್ಲಿ ಕನ್ನಡ ವಿಭಾಗ, ಉಪಕರಣ ತಂತ್ರಜ್ಞಾನ, ಗಣಕವಿಜ್ಞಾನ, ಆನ್ವಯಿಕ ಗಣಕವಿಜ್ಞಾನದ ಸ್ನಾತಕೋತ್ತರ ಡಿಪ್ಲೊಮಾ ವಿಭಾಗವಿದೆ. ಬಳ್ಳಾರಿ ಸ್ನಾತಕೋತ್ತರ ಕೇಂದ್ರದಲ್ಲಿ ಎಂ.ಬಿ.ಎ. ಹಾಗೂ ಔದ್ಯೋಗಿಕ ರಸಾಯನವಿಜ್ಞಾನ ವಿಭಾಗಗಳಿವೆ. ಸ್ನಾತಕೋತ್ತರ ವಿಭಾಗಗಳ ಜೊತೆಗೆ ಸಂಡೂರು ಸ್ನಾತಕೋತ್ತರ ಕೇಂದ್ರದಲ್ಲಿ ಕನ್ನಡ, ಭೂ ವಿಜ್ಞಾನ, ಖನಿಜ ಸಂಸ್ಕರಣ ಹಾಗೂ ಬಿಎಸ್ಸಿ ಕೋರ್ಸುಗಳನ್ನು ತೆರೆಯಲಾಗಿದೆ. ಭೂ ವಿಜ್ಞಾನ ವಿಭಾಗ ಉನ್ನತ ಸಂಶೋಧನ ಕಾರ್ಯಕ್ರಮಗಳನ್ನು ಹಮ್ಮಿಕೊಂಡಿದೆ.
ಪ್ರಶಸ್ತಿ ಹಾಗೂ ಗೌರವಗಳು
ಗುಲ್ಬರ್ಗ ವಿಶ್ವವಿದ್ಯಾಲಯ ಯು.ಜಿ.ಸಿ.ಯ ನ್ಯಾಕ್ ಸಮಿತಿಯಿಂದ ಮೌಲ್ಯಮಾಪನಕ್ಕೊಳಗಾಗಿದ್ದು ನಾಲ್ಕು ನಕ್ಷತ್ರ ಸ್ಥಾನ ಪಡೆದಿದೆ. ಅನೇಕ ಶಿಕ್ಷಕರು ಹಾಗೂ ಶಿಕ್ಷಕೇತರ ಸಿಬ್ಬಂದಿ ವ್ಯಾಸಂಗ ಮತ್ತು ಸಂಶೋಧನೆಯಲ್ಲಿ ಉತ್ತಮ ಕೊಡುಗೆಗೆ ರಾಷ್ಟ್ರೀಯ ಹಾಗೂ ಅಂತಾರಾಷ್ಟ್ರೀಯ ಗೌರವ, ಪ್ರಶಸ್ತಿಗಳನ್ನು ಸ್ವೀಕರಿಸಿದ್ದಾರೆ. 1999ರಲ್ಲಿ ಸಾರ್ಕ್ ಯುವಜನ ಸಮ್ಮೇಳನವನ್ನು ಈ ವಿಶ್ವವಿದ್ಯಾಲಯ ಯಶಸ್ವಿಯಾಗಿ ನಡೆಸಿತು. ಎನ್.ಎಸ್.ಎಸ್. ಘಟಕ ಇಂದಿರಾ ಗಾಂಧಿ ಯುವಜನ ರಾಷ್ಟ್ರೀಯ ಪುರಸ್ಕಾರವನ್ನು ಪಡೆದಿದೆ. ಎಂ.ನಾಗರಾಜ (1980-84) ಈ ವಿಶ್ವವಿದ್ಯಾಲಯದ ಮೊದಲ ಕುಲಪತಿ. ಹಾ.ಮಾ.ನಾಯಕ (1984-87), ಕೆ.ಎಚ್.ಚೆಲುವರಾಜು (1987-90), ಎನ್.ರುದ್ರಯ್ಯ (1990-96), ಎಂ.ಮುನಿಯಮ್ಮ (1996-99), ಜಿ.ಎಸ್.ಪಾಟೀಲ (1999, ಹಂಗಾಮಿ ಕುಲಪತಿ), ಎಂ.ವಿ.ನಾಡಕರ್ಣಿ (1999-2002) ಕುಲಪತಿಯಾಗಿ ಸೇವೆ ಸಲ್ಲಿಸಿದ್ದಾರೆ. ಈಗಿನ ಕುಲಪತಿ ಬಿ.ಜಿ. ಮೂಲಿಮನಿ.
ಉಲ್ಲೇಖಗಳು
ವರ್ಗ:ಶಿಕ್ಷಣ ವರ್ಗ:ವಿಶ್ವವಿದ್ಯಾಲಯಗಳು ವರ್ಗ:ಶೈಕ್ಷಣಿಕ ಸಂಸ್ಥೆಗಳು
ಕಾನನ್‌ ದೇವಿ
ಕಾನನ್‌ ದೇವಿ (ಜನನ: 1916 - ಮರಣ: 17 ಜುಲೈ 1992) ಭಾರತೀಯ ಚಲನಚಿತ್ರರಂಗದ ಆರಂಭಿಕ ಕಾಲದಲ್ಲಿ, ಹಾಡುಗಾರಿಕೆಯ ಮೂಲಕ ಚಿರಪರಿಚಿತರಾಗಿದ್ದರು. ಬಂಗಾಳಿ ಚಲನಚಿತ್ರರಂಗದ ಮೊದಲ ತಾರೆ ಎಂದೂ ಪ್ರಸಿದ್ಧರಾಗಿದ್ದರು. ಅವರದ್ದು ವೇಗಗತಿಯ ರಾಗ ಮತ್ತು ಸಾಮಾನ್ಯವಾಗಿ ಧೃತಗತಿಯ ಹಾಡುಗಾರಿಕೆಯ ಶೈಲಿಯಾಗಿತ್ತು. ಇದರಿಂದಾಗಿ, ಇಂತಹ ಶೈಲಿಯನ್ನು ಬಳಸಿದ ಕೊಲ್ಕತ್ತಾದ ನ್ಯೂ ಥಿಯೆಟರ್ಸ್‌ನ ಚಿತ್ರಗಳ ಭಾರೀ ಯಶಸ್ಸುವಿಗೆ ಕಾರಣವಾಗಿತ್ತು.
ಜೀವನಚರಿತ್ರೆ
ಕಾನನ್‌ ದೇವಿ 1916ರಲ್ಲಿ ಅಥವಾ ಅದರ ಆಸುಪಾಸಿನಲ್ಲಿ, ಪಶ್ಚಿಮ ಬಂಗಾಳದ ಹೌರಾದಲ್ಲಿ ಕಾನನ್‌ ದಾಸಿ ಯಾಗಿ ಜನಿಸಿದರು. ತಮ್ಮ ಆತ್ಮಚರಿತ್ರೆಯಲ್ಲಿ, ತಾವು ಅಕ್ರಮ ಸಂತಾನ ಎಂದು ಕಾನನ್‌ ದೇವಿ ಹೇಳಿಕೊಂಡಿದ್ದಾರೆ. ಆವರದು ಬಡ ಕುಟುಂಬವಾಗಿತ್ತು. ತಮ್ಮ ಸಾಕುತಂದೆಯ ಮರಣಾನಂತರ, ಅವರು ಮತ್ತು ಅವರ ತಾಯಿ ತಮ್ಮ ಪಾಡಿಗೆ ಜೀವನ ನಡೆಸಿಕೊಂಡು ಹೋಗಲು ಎಲ್ಲಾ ತರಹದ ಕೆಲಸಗಳನ್ನೂ ಮಾಡುತ್ತಲಿದ್ದರು.
ಅವರ ಹೆಸರನ್ನು ಅದೇ ಸಮಯದಲ್ಲಿ ಕಾನನ್‌ ಬಾಲಾ ಎಂದು ಬದಲಿಸಲಾಯಿತು. ಆವರು ಕೇವಲ ಹತ್ತು ವರ್ಷ ವಯಸ್ಸಿನವರಾಗಿದ್ದಾಗ, ಹಿತೈಷಿಯೊಬ್ಬರು ಅವರನ್ನು ಜ್ಯೋತಿ ಸ್ಟುಡಿಯೊಗೆ ಕರೆತಂದರು. ಅಲ್ಲಿ ಜಯದೇವ್ ‌ (1926) ಚಲನಚಿತ್ರದಲ್ಲಿ ಕಾನನ್‌ರಿಗೆ ಬಾಲಕಿಯ ಕಿರುಪಾತ್ರ ನೀಡಲಾಯಿತು. ಆನಂತರ, ರಾಧಾ ಫಿಲ್ಮ್ಸ್‌ ಸಂಸ್ಥೆಯೊಂದಿಗೆ ತಮ್ಮ ವೃತ್ತಿ ಮುಂದುವರೆಸಿದರು. ಇವುಗಳಲ್ಲಿ ಹಲವು ಚಲನಚಿತ್ರಗಳನ್ನು ಜ್ಯೋತೀಶ್‌ ಬಾನರ್ಜಿ ನಿರ್ದೇಶಿಸಿದ್ದರು. ಖೂನೀ ಕೌನ್ ‌ ಮತ್ತು ಮಾ ಚಲನಚಿತ್ರಗಳಲ್ಲಿ ತಮ್ಮ ನಟನಾ ಪ್ರತಿಭೆಯಿಂದ ಗುರುತಿಸಿಕೊಂಡ ಕಾನನ್‌ ಕೋಲ್ಕತ್ತಾದ ನ್ಯೂ ಥಿಯೆಟರ್ಸ್‌ ಸೇರಿದರು. ರಾಯಚಂದ್ ಬೊರಾಲ್‌ ಎಂಬ ಮೇರು ಸಂಗೀತಗಾರರೊಂದಿಗೆ ಭೇಟಿಯಾದರು. ಇವರು ಕಾನನ್‌ ದೇವಿಗೆ ತರಬೇತಿ ನೀಡಿದರಲ್ಲದೆ, ಹಿಂದಿ ಭಾಷೆಯ ಉಚ್ಚಾರಣೆಯೊಂದಿಗೂ ಚಿರಪರಿಚಿತಗೊಳಿಸಿದರು. ಅವರು ಉಸ್ತಾದ್ ಅಲ್ಲಾಹ್‌ ರಖಾ ಅವರಿಂದ ಆರಂಭಿಕ ಸಂಗೀತ ತರಬೇತಿ ಪಡೆದರು. ಮೆಗಾಫೋನ್‌ ಗ್ರಾಮೊಫೋನ್ ಕಂಪೆನಿಯಲ್ಲಿ ಅವರು ಒಬ್ಬ ಗಾಯಕಿಯಾಗಿ ಸೇವೆ ಸಲ್ಲಿಸಿ, ಭೀಷ್ಮದೇವ್ ಚಟರ್ಜಿಯವರಿಂದ ಹೆಚ್ಚುವರಿ ತರಬೇತಿ ಪಡೆದರು. ನಂತರ, ಅವರು ಅನಾದಿ ದಸ್ತಿದರ್‌ ಅವರ ಮಾರ್ಗದರ್ಶನದಲ್ಲಿ ರವೀಂದ್ರ ಸಂಗೀತ್‌ ಕಲಿತರು. ಚಲನಚಿತ್ರಗಳಲ್ಲಿ ನಮೂದಿಸುವ ಉದ್ದೇಶಕ್ಕಾಗಿ ಅವರ ಹೆಸರನ್ನು ಪುನಃ ಕಾನನ್‌ ದೇವಿ ಎಂದು ಬದಲಾಯಿಸಲಾಯಿತು.
ತಮ್ಮ ಚಲನಚಿತ್ರ ದೇವದಾಸ್ ‌(1935)ನಲ್ಲಿ ಪ್ರಧಾನ ನಟಿಯಾಗಬೇಕೆಂದು ನ್ಯೂ ಥಿಯೆಟರ್ಸ್‌ನ ಪಿ.ಸಿ. ಬರುವಾ ಕಾನನ್ ದೇವಿಯವರನ್ನು ಕೇಳಿಕೊಂಡರು. ಆದರೆ, ಕೆಲವು ಕಾರಣದಿಂದಾಗಿ ಅವರು ಚಲನಚಿತ್ರದಲ್ಲಿ ನಟಿಸಲಾಗಲಿಲ್ಲ. ಆನಂತರ, ಅವರು ಬರುವಾರ ಮುಕ್ತಿ (1937) ಚಲನಚಿತ್ರದಲ್ಲಿ ಪ್ರಮುಖ ನಟಿಯಾದರು. ಬಹುಶಃ ಇದು ಅವರ ಅತ್ಯುತ್ತಮ ಪಾತ್ರ ನಿರ್ವಹಣೆಯಾಗಿದ್ದು, ಸ್ಟುಡಿಯೊದ ಅತಿ ಜನಪ್ರಿಯ ತಾರೆಯಾದರು. ನ್ಯೂ ಥಿಯೆಟರ್ಸ್‌ನ ಚಲನಚಿತ್ರಗಳಿಂದಾಗಿ ಕಾನನ್‌ ದೇವಿ ಭಾರೀ ಬೇಡಿಕೆಯಲ್ಲಿರುವ ಗಾಯಕಿಯೆನಿಸಿದರು. ಕೆ. ಸಿ. ಡೇಯವರೊಂದಿಗಿನ ಸಹಯೋಗದಿಂದಾಗಿ ಕಾನನ್‌ ದೇವಿ ಬಹಳಷ್ಟು ಜನಪ್ರಿಯತೆ ಗಳಿಸಿದರು. 1941ರಲ್ಲಿ ತಮ್ಮ ಹಾಡುಗಾರಿಕೆಯ ಕರಾರು ಗುತ್ತಿಗೆಯಿಂದ ರಾಜೀನಾಮೆ ನೀಡುವ ತನಕ, ಕಾನನ್‌ ದೇವಿ ನ್ಯೂ ಥಿಯೇಟರ್ಸ್‌ನ ಮೇರುನಟಿಯಾಗಿ ಉಳಿದರು. 1941ರಿಂದ ಅವರು ಬಂಗಾಳಿ ಮತ್ತು ಹಿಂದಿ ಚಲನಚಿತ್ರಗಳಲ್ಲಿ ಸ್ವತಂತ್ರವಾಗಿ ನಟನಾ ವೃತ್ತಿ ಮಾಡಲಾರಂಭಿಸಿದರು. ಎಂ. ಪಿ. ಪ್ರೊಡಕ್ಷನ್ಸ್‌ ಸಂಸ್ಥೆ ನಿರ್ಮಿಸಿ, ಬಿಡುಗಡೆಗೊಳಿಸಿದ ಜವಾಬ್ ,‌ ಕಾನನ್‌ ದೇವಿಯವರ ಭಾರಿ ಯಶಸ್ಸು ಗಳಿಸಿದ ಚಲನಚಿತ್ರವಾಗಿತ್ತು. ಈ ಚಲನಚಿತ್ರದಲ್ಲಿ ಅವರ ಹಾಡು ಯೆ ದುನಿಯಾ ಹೈ ತೂಫಾನ್‌ ಮೇಯ್ಲ್‌ ನೊಂದಿಗೆ, ಬಹಳಷ್ಟು ಹಾಡುಗಳು ಮೆಚ್ಚುಗೆ ಗಳಿಸಿದವು. ಇದೇ ರೀತಿ, ಹಾಸ್ಪಿಟಲ್‌ (1943), ಬನ್‌ಫೂಲ್‌  (1945) ಮತ್ತು ರಾಜಲಕ್ಷ್ಮಿ  (1946) ಚಲನಚಿತ್ರಗಳಲ್ಲಿ ಇದೇ ರೀತಿ ಹಾಡಿ ಜನಪ್ರಿಯತೆಯನ್ನು ಪುನಃ ಹೆಚ್ಚಿಸಿಕೊಂಡರು.
1948ರಲ್ಲಿ ಅವರು ಮುಂಬಯಿಗೆ ಸ್ಥಳಾಂತರಗೊಂಡರು. ಕಾನನ್‌ ದೇವಿ ಮೊದಲ ಬಾರಿಗೆ ಹಿಂದಿ ಚಲನಚಿತ್ರಗಳಲ್ಲಿ ಕಾಣಿಸಿಕೊಂಡದ್ದು 1948ರಲ್ಲಿ. ಆ ವರ್ಷ ಅಶೋಕ್‌ ಕುಮಾರ್‌ರೊಂದಿಗೆ ನಟಿಸಿದ ಚಂದ್ರಶೇಖರ್ ‌ಚಿತ್ರ ಬಿಡುಗಡೆಯಾಯಿತು. 1949ರಲ್ಲಿ ಕಾನನ್‌ ದೇವಿ ಶ್ರೀಮತಿ ಪಿಕ್ಚರ್ಸ್ ಎಂಬ ತಮ್ಮದೇ ಆದ ಚಲನಚಿತ್ರ ನಿರ್ಮಾಣ ಸಂಸ್ಥೆ ಸ್ಥಾಪಿಸಿ ಚಲನಚಿತ್ರ ನಿರ್ಮಾಪಕಿಯಾದರು. 1949ರಲ್ಲಿ ಅನನ್ಯಾ ಎಂಬ ಚಲನಚಿತ್ರದೊಂದಿಗೆ ಸಬ್ಯಸಾಚಿ ಕಲೆಕ್ಟಿವ್‌ ಎಂಬುದನ್ನು ಪರಿಚಯಿಸಿದರು. ಅವರ ಸ್ವಂತ ಚಲನಚಿತ್ರ ನಿರ್ಮಾಣಗಳು ಮುಖ್ಯವಾಗಿ ಶರತ್‌ ಚಂದ್ರ ಚಟ್ಟೋಪಾಧ್ಯಾಯ ಅವರ ಕಥೆಗಳನ್ನು ಆಧರಿಸಿದ್ದವು. ಕಾನನ್‌ ದೇವಿ ತಮ್ಮ ಮೊದಲ ಪತಿ ಶ್ರೀ ಅಶೋಕ್‌ ಮೈತ್ರಾ ಅವರನ್ನು ವಿವಾಹವಾದರು. ಆದರೆ ಈ ವಿವಾಹವು ಅಲ್ಪಕಾಲಿಕವಾಗಿದ್ದು, ವಿಚ್ಛೇದನದಲ್ಲಿ ಕೊನೆಗೊಂಡಿತು. ಆದರೂ, ಜೀವನದಲ್ಲಿ ಮೊದಲ ಬಾರಿಗೆ ತಮಗೆ ಸಾಮಾಜಿಕ ಸ್ಥಾನಮಾನ ನೀಡಿದ್ದಕ್ಕಾಗಿ ಅಶೋಕ್‌ ಮೈತ್ರಾಗೆ ಕೃತಜ್ಞತೆ ಸೂಚಿಸಿದರು. ಆನಂತರ, ತಮ್ಮ ಎರಡನೆಯ ಪತಿ ಹರಿದಾಸ್‌ ಭಟ್ಟಾಚಾರ್ಯರನ್ನು ವಿವಾಹವಾದರು. ಏಕೈಕ ಮಗು - ಸಿದ್ಧಾರ್ಥ ಭಟ್ಟಾಚಾರ್ಯ ಎಂಬ ಮಗನಿಗೆ ಜನ್ಮವಿತ್ತರು. ಕಾನನ್‌ ದೇವಿ ತಮ್ಮ ಕುಟುಂಬದೊಂದಿಗೆ ಕೋಲ್ಕತ್ತಾದಲ್ಲಿ ನೆಲೆಸಿದರು. ವಯೋವೃದ್ಧ ಮತ್ತು ಆರ್ಥಿಕ ತೊಂದರೆಯಲ್ಲಿದ್ದ ಕಲಾವಿದೆಯರಿಗೆ ಬೆಂಬಲ ನೀಡಲು ಹಾಗೂ ಬಂಗಾಳಿ ಚಲನಚಿತ್ರರಂಗದ ಏಳ್ಗೆಗಾಗಿ ಮಹಿಳಾ ಶಿಲ್ಪಿ ಮಹಲ್‌ ಎಂಬ ಸಂಸ್ಥೆ ಸ್ಥಾಪಿಸಿ, ಅದರ ಅಧ್ಯಕ್ಷೆಯಾಗಿ ಕಾರ್ಯನಿರ್ವಹಿಸಿದರು. ಬಂಗಾಳಿ ಚಿತ್ರರಂಗದ ಮೊಟ್ಟಮೊದಲ ನಾಯಕಿನಟಿ ಕಾನನ್ ದೇವಿಗೆ, ಭಾರತೀಯ ಚಿತ್ರರಂಗಕ್ಕೆ ನೀಡಿದ ಅಮೂಲ್ಯ ಕೊಡುಗೆಗೆ ಮನ್ನಣೆ ನೀಡಿದ ಭಾರತ ಸರ್ಕಾರವು ಅವರಿಗೆ 1976ರಲ್ಲಿ ದಾದಾಸಾಹೆಬ್‌ ಫಾಲ್ಕೆ ಪ್ರಶಸ್ತಿ ನೀಡಿ ಗೌರವಿಸಿತು. 1992ರ ಜುಲೈ 17ರಂದು ಕಾನನ್‌ ದೇವಿ ತಮ್ಮ ಎಪ್ಪತ್ತಾರನೆಯ ವಯಸ್ಸಿನಲ್ಲಿ, ಕೋಲ್ಕತ್ತಾದ ಆಸ್ಪತ್ರೆ ಬೆಲ್ಲೆ ವ್ಯೂ ಕ್ಲಿನಿಕ್‌ನಲ್ಲಿ ನಿಧನರಾದರು.
ಹಿನ್ನೆಲೆ ಗಾಯಿಕೆಯಾಗಿ
... ಕುಹಕ ಬರಹ ಎಂದೂ ಹೇಳಲಾಗಿದೆ ... ರಾಧಾ ಕೃಷ್ಣ ಪ್ರೇಮ ಎಂದೂ ಹೇಳಲಾಗಿದೆ ... ಶ್ರೀ ಕೃಷ್ಣನ ಕಥೆ ಎಂದೂ ಹೇಳಲಾಗಿದೆ ... ಶೇಷ್‌ ಉತ್ತರ್‌ ಎಂದೂ ಹೇಳಲಾಗಿದೆ (ಭಾರತ: ಬಂಗಾಳಿ ಶೀರ್ಷಿಕೆ) ... ಅಥವಾ ಅಂತಿಮ ಉತ್ತರ ... ಪರಿಚಯ ಎಂದೂ ಹೇಳಲಾಗಿದೆ ... ಅಥವಾ ವಿವಾಹ
... aka The Snake-Charmer (India: English title) ... aka The Snake-Charmer (India: English title) ... aka Freedom ... aka The Liberation of the Soul ... aka The Poison Tree ... aka Krishna and Sudama ... aka Merchant of Arabia (India: English title) ... aka Doings of Lord Vishnu
ಬಾಹ್ಯ ಕೊಂಡಿಗಳು
ವರ್ಗ:1916ರಲ್ಲಿ ಜನಿಸಿದವರು ವರ್ಗ:1992ರ ಸಾವುಗಳು ವರ್ಗ:ಬಂಗಾಳಿ ಚಲನಚಿತ್ರ ನಟರು ವರ್ಗ:ದಾದಾಸಾಹೇಬ್‌ ಫಾಲ್ಕೆ ಪ್ರಶಸ್ತಿ ಪುರಸ್ಕೃತರು ವರ್ಗ:ಹಿಂದಿ ಚಲನಚಿತ್ರ ನಟರು ವರ್ಗ:ಭಾರತೀಯ ಮಹಿಳಾ ಗಾಯಕಿಯರು ವರ್ಗ:ಭಾರತೀಯ ಚಲನಚಿತ್ರ ನಟರು ವರ್ಗ:ಭಾರತೀಯ ಚಲನಚಿತ್ರ ಗಾಯಕರು ವರ್ಗ:ಹಿನ್ನೆಲೆ ಗಾಯಕಿಯರು ವರ್ಗ:ಚಲನಚಿತ್ರ ನಟಿಯರು
೧೯೨೧
ನಿಧನ
ದುಂಡಮ ೧೯:೭:೨೦೨೦
ವರ್ಗ:ದಿನಗಳು
ಜ್ಯೇಷ್ಠ
ಜ್ಯೇಷ್ಠ ಹೆಸರಿಗೆ ಸಂಬಂಧಪಟ್ಟಂತೆ ಈ ಕೆಳಕಂಡ ಲೇಖನಗಳಿವೆ:
೧೯೨೨
೧೯೨೨ - ೨೦ನೆ ಶತಮಾನದ ೨೨ನೆ ವರ್ಷ
ನಿಧನ
ವರ್ಗ:೧೯೨೨ ವರ್ಗ:ವರ್ಷಗಳು
ಋಣಭಾರ
ಋಣಭಾರ ಎಂಬುದು ಯಾವುದು ತೀರಿಸಬೇಕಾಗಿರುವುದು ಎನಿಸಿಕೊಂಡಿರುತ್ತದೋ ಅದಕ್ಕೆ ಸಂಬಂಧಿಸಿರುತ್ತದೆ; ಸಾಮಾನ್ಯವಾಗಿ ಇದು ತೀರಿಸಬೇಕಾಗಿರುವ ಆಸ್ತಿಪಾಸ್ತಿಗಳಿಗೆ ಉಲ್ಲೇಖಿಸಲ್ಪಡುತ್ತದೆಯಾದರೂ, ನೈತಿಕ ಕೃತಜ್ಞತೆಯ ಭಾರಗಳು ಹಾಗೂ ಹಣದ ಅಗತ್ಯವಿರದ ಇತರ ಪಾರಸ್ಪರಿಕ ಕ್ರಿಯೆಯನ್ನೂ ಈ ಪದವು ತನ್ನ ವ್ಯಾಪ್ತಿಗೆ ತೆಗೆದುಕೊಳ್ಳಬಲ್ಲದು. ಆಸ್ತಿಪಾಸ್ತಿಗಳ ಸಂದರ್ಭಗಳಲ್ಲಿ ಹೇಳುವುದಾದರೆ, ಋಣಭಾರ ಎಂಬುದು ಒಂದು ಕೂಡುವಿಕೆಯು ಅಥವಾ ಫಲಿತವು ಗಳಿಸಲ್ಪಡುವುದಕ್ಕೆ ಮುಂಚಿತವಾಗಿ ಭವಿಷ್ಯದ ಖರೀದಿಸುವ ಶಕ್ತಿಯನ್ನು ವರ್ತಮಾನದಲ್ಲಿ ಬಳಸುವ ಒಂದು ವಿಧಾನವಾಗಿದೆ. ಕೆಲವೊಂದು ಕಂಪನಿಗಳು ಮತ್ತು ಸಂಸ್ಥೆಗಳು ಋಣಭಾರವನ್ನು ತಮ್ಮ ಒಟ್ಟಾರೆ ಸಾಂಸ್ಥಿಕ ಹಣಕಾಸು ವ್ಯವಹಾರ ಕೌಶಲದ ಒಂದು ಭಾಗವಾಗಿ ಬಳಸುತ್ತವೆ. ಓರ್ವ ಸಾಲದಾತನು ಓರ್ವ ಸಾಲಗ್ರಾಹಿಗೆ ಆಸ್ತಿಪಾಸ್ತಿಗಳ ಒಂದು ಮೊತ್ತವನ್ನು ಸಾಲವಾಗಿ ಕೊಡಲು ಒಪ್ಪಿದಾಗ ಒಂದು ಋಣಭಾರವು ಸೃಷ್ಟಿಯಾಗುತ್ತದೆ. ಆಧುನಿಕ ಸಮಾಜದಲ್ಲಿ, ಋಣಭಾರವು ಸಾಮಾನ್ಯವಾಗಿ ಮರುಪಾವತಿಸಲ್ಪಡುವ ನಿರೀಕ್ಷೆಯೊಂದಿಗೆ ನೀಡಲ್ಪಡುತ್ತದೆ; ಬಹುತೇಕ ನಿದರ್ಶನಗಳಲ್ಲಿ ಇದರ ಜೊತೆಗೆ ಬಡ್ಡಿಯೂ ಸೇರಿರುತ್ತದೆ. ಐತಿಹಾಸಿಕವಾಗಿ ಹೇಳುವುದಾದರೆ, ಕರಾರಿಗೆ ಒಳಪಟ್ಟ ಸೇವಕರ ಸೃಷ್ಟಿಗೆ ಸಂಬಂಧಿಸಿದಂತೆ ಋಣಭಾರವು ಪ್ರಮುಖ ಕಾರಣವಾಗಿತ್ತು.
ಪಾವತಿ
ಒಂದು ಋಣಭಾರವು ನೆರವೇರುವುದಕ್ಕೆ ಮುಂಚಿತವಾಗಿ, ಸಾಲಗ್ರಾಹಿ ಹಾಗೂ ಸಾಲದಾತರಿಬ್ಬರೂ ಸಹ ಋಣಭಾರವು ಮರುಪಾವತಿಸಲ್ಪಡುವ ವಿಧಾನದ ಕುರಿತಾಗಿ ತಮ್ಮ ಸಮ್ಮತಿಯನ್ನು ವ್ಯಕ್ತಪಡಿಸಬೇಕು. ಇದಕ್ಕೆ ಮುಂದೂಡಿದ ಪಾವತಿಯ ಮಾನದಂಡ ಎಂದು ಕರೆಯಲಾಗುತ್ತದೆ. ಈ ಪಾವತಿಯು ಸಾಮಾನ್ಯವಾಗಿ ಚಲಾವಣಾ ನಾಣ್ಯದ ಏಕಮಾನಗಳಲ್ಲಿನ ಹಣದ ಒಂದು ಮೊತ್ತ ಎಂಬ ಹೆಸರಿನಿಂದ ಕರೆಯಲ್ಪಡುತ್ತದೆಯಾದರೂ, ಕೆಲವೊಮ್ಮೆ ಸರಕುಗಳ ಪರಿಭಾಷೆಯಲ್ಲಿನ ಹೆಸರಿನಿಂದಲೂ ಕರೆಯಲ್ಪಡುತ್ತದೆ. ಸಮಯದ ಒಂದು ಅವಧಿಯ ನಂತರ ಪಾವತಿಯನ್ನು ಹೆಚ್ಚಳಗಳಲ್ಲಿ ಮಾಡಬಹುದು, ಅಥವಾ ಸಾಲ ಒಪ್ಪಂದದ ಅಂತ್ಯದ ವೇಳೆಗೆ ಒಂದೇ ಬಾರಿಗೆ ಮಾಡಬಹುದು.
ಋಣಭಾರದ ಬಗೆಗಳು
ಕಂಪನಿಯೊಂದು ತನ್ನ ಕಾರ್ಯಾಚರಣೆಗಳಿಗೆ ಹಣವೊದಗಿಸುವ ದೃಷ್ಟಿಯಿಂದ ವಿಭಿನ್ನ ಬಗೆಗಳ ಋಣಭಾರವನ್ನು ಬಳಕೆಮಾಡಿಕೊಳ್ಳುತ್ತದೆ. ಋಣಭಾರದ ವಿಭಿನ್ನ ಬಗೆಗಳನ್ನು ಈ ರೀತಿಯಾಗಿ ಸಾರ್ವತ್ರಿಕವಾಗಿ ವರ್ಗೀಕರಿಸಬಹುದು: 1) ಆಧಾರದೊಂದಿಗಿನ ಮತ್ತು ಆಧಾರವಿಲ್ಲದ ಋಣಭಾರ, 2) ಖಾಸಗಿ ಮತ್ತು ಸಾರ್ವಜನಿಕ ಋಣಭಾರ, 3) ಸಂಘಟಿಸಲ್ಪಟ್ಟ ಮತ್ತು ಉಭಯ ಪಕ್ಷೀಯ ಋಣಭಾರ, ಹಾಗೂ 4) ಮೇಲೆ ಉಲ್ಲೇಖಿಸಿರುವ ಲಕ್ಷಣಗಳ ಪೈಕಿ ಒಂದು ಅಥವಾ ಒಂದಕ್ಕಿಂತ ಹೆಚ್ಚು ಲಕ್ಷಣಗಳನ್ನು ಪ್ರದರ್ಶಿಸುವ ಋಣಭಾರದ ಇತರ ಬಗೆಗಳು. ಒಂದು ವೇಳೆ ಒಂದು ಒಡೆತನದ ಆಧಾರದ ಮೇಲೆ ಕಂಪನಿಯ ಆಸ್ತಿಪಾಸ್ತಿಗಳನ್ನು ಸಾಲದಾತರು ಆಸರೆಯ ಸಾಧನವನ್ನಾಗಿ ಅವಲಂಬಿಸಿದ್ದರೆ ಅಥವಾ ಅನ್ಯಥಾ ಕಂಪನಿಗೆ ಪ್ರತಿಯಾಗಿ ಸಾರ್ವತ್ರಿಕ ಹಕ್ಕು ಸಮರ್ಥನೆಗಳನ್ನು ಮೀರಿಸಿದ್ದರೆ, ಅಂಥ ಋಣಭಾರದ ಕಟ್ಟುಪಾಡು ಆಧಾರದೊಂದಿಗಿನದು ಎಂದು ಪರಿಗಣಿಸಲ್ಪಡುತ್ತದೆ. ಆಧಾರವಿಲ್ಲದ ಋಣಭಾರವು ಹಣಕಾಸಿನ ಕೃತಜ್ಞತೆಯ ಭಾರಗಳನ್ನು ಒಳಗೊಂಡಿದ್ದು, ಇಲ್ಲಿ ಸಾಲದಾತರು ತಮ್ಮ ಹಕ್ಕು ಸಮರ್ಥನೆಗಳನ್ನು ಈಡೇರಿಸುವುದಕ್ಕಾಗಿ ಎರವಲುಗಾರನ ಆಸ್ತಿಪಾಸ್ತಿಗಳನ್ನು ಆಸರೆಯ ಸಾಧನವನ್ನಾಗಿ ಅವಲಂಬಿಸಿರುವುದಿಲ್ಲ. ಖಾಸಗಿ ಋಣಭಾರವು ಬ್ಯಾಂಕ್‌-ಸಾಲದ ಬಗೆಯ ಕೃತಜ್ಞತೆಯ ಭಾರಗಳನ್ನು ಒಳಗೊಂಡಿದ್ದು, ಅದು ಮೇಲಂತಸ್ತಿನದು ಅಥವಾ ಮಧ್ಯದಂತಸ್ತಿನದು ಆಗಬಹುದಾಗಿರುತ್ತದೆ. ಸಾರ್ವಜನಿಕ ಋಣಭಾರವು ಒಂದು ಸಾರ್ವತ್ರಿಕ ವ್ಯಾಖ್ಯಾನವಾಗಿದ್ದು ಎಲ್ಲಾ ಹಣಕಾಸಿನ ಸಾಧನಗಳನ್ನೂ ಒಳಗೊಂಡಿರುತ್ತದೆ. ಈ ಹಣಕಾಸಿನ ಸಾಧನಗಳು ಒಂದು ಸಾರ್ವಜನಿಕ ವಿನಿಮಯ ಕೇಂದ್ರದಲ್ಲಿ ಅಥವಾ ಪ್ರತ್ಯಕ್ಷ ಮಾರಾಟದಲ್ಲಿ ಮುಕ್ತವಾಗಿ ಮಾರಾಟ ಮಾಡಬಲ್ಲ ಸಾಧನಗಳಾಗಿದ್ದು, ಒಂದು ವೇಳೆ ಅದಕ್ಕೆ ಕಟ್ಟುಪಾಡುಗಳೇನಾದರೂ ಇದ್ದಲ್ಲಿ ಅದು ಅಲ್ಪ ಪ್ರಮಾಣದಲ್ಲಿರುತ್ತದೆ. ಸಾಲ ಸಿಂಡಿಕೇಟುಗಳ ರಚನೆ ಎಂಬುದು ಒಂದು ಅಪಾಯ ನಿರ್ವಹಣಾ ಸಾಧನವಾಗಿದ್ದು, ಋಣಭಾರದ ಹೊಣೆಹೊತ್ತು ಬರೆದುಕೊಡುವಿಕೆಯನ್ನು ಮಾಡುತ್ತಿರುವ ಅಗ್ರಗಣ್ಯ ಬ್ಯಾಂಕುಗಳು ತಮ್ಮ ಅಪಾಯವನ್ನು ತಗ್ಗಿಸಿಕೊಳ್ಳುವಲ್ಲಿ ಹಾಗೂ ಸಾಲಕೊಡುವಿಕೆ ಸಾಮರ್ಥ್ಯವನ್ನು ಮುಕ್ತಗೊಳಿಸಿಕೊಳ್ಳುವಲ್ಲಿ ಅವುಗಳಿಗೆ ಅನುವು ಮಾಡಿಕೊಡುತ್ತದೆ. ಒಂದು ಮೂಲಭೂತ ಸಾಲವು ಋಣಭಾರದ ಅತ್ಯಂತ ಸರಳವಾದ ಸ್ವರೂಪವಾಗಿದೆ. ಸಮಯದ ಒಂದು ನಿಶ್ಚಿತ ಅವಧಿಗೆ ಸಂಬಂಧಿಸಿರುವ, ಒಂದು ನಿರ್ದಿಷ್ಟ ದಿನಾಂಕದೊಳಗಾಗಿ ಮರುಪಾವತಿಸಲ್ಪಡಬೇಕಾದ ಮೂಲಧನದ ಮೊತ್ತವೊಂದನ್ನು ಸಾಲವಾಗಿ ನೀಡುವುದರ ಒಂದು ಒಡಂಬಡಿಕೆಯನ್ನು ಇದು ಒಳಗೊಂಡಿರುತ್ತದೆ. ವಾಣಿಜ್ಯ ಸಾಲಗಳಲ್ಲಿ, ಪ್ರತಿ ವರ್ಷಕ್ಕೆ ಮೂಲಧನದ ಮೊತ್ತದ ಒಂದು ಶೇಕಡಾವಾರು ಪ್ರಮಾಣವಾಗಿ ಲೆಕ್ಕಹಾಕಲ್ಪಡುವ ಬಡ್ಡಿಯು ಕೂಡಾ ಆ ದಿನಾಂಕದೊಳಗೇ ಪಾವತಿಸಲ್ಪಡಬೇಕಾಗುತ್ತದೆ.
ಕೆಲವೊಂದು ಸಾಲಗಳಲ್ಲಿ, ಸಾಲಗ್ರಾಹಿಗೆ ವಾಸ್ತವವಾಗಿ ನೀಡಲ್ಪಟ್ಟ ಮೊತ್ತವು ಮರುಪಾವತಿಸಲ್ಪಡಬೇಕಾದ ಮೂಲಧನದ ಮೊತ್ತಕ್ಕಿಂತ ಕಡಿಮೆಯಿರುತ್ತದೆ; ಒಂದು ಹೆಚ್ಚಿನಮಟ್ಟದ ಬಡ್ಡಿ ದರದ [ನೋಡಿ: ಪ್ರಧಾನಾಂಶ (ಅಡಮಾನ)] ರೀತಿಯಲ್ಲಿಯೇ ಹೆಚ್ಚುವರಿ ಮೂಲಧನವು ಅದೇ ಆರ್ಥಿಕ ಪರಿಣಾಮವನ್ನು ಹೊಂದಿರುತ್ತದೆ, ಮತ್ತು ಅದು ಕೆಲವೊಮ್ಮೆ "ಬೇಕರ್‌ನ ಡಜನ್‌" ಮೇಲಿನ ಒಂದು ಆಟವಾದ ಬ್ಯಾಂಕರ್‌‌ನ ಡಜನ್‌ ಎಂದು ಉಲ್ಲೇಖಿಸಲ್ಪಡುತ್ತದೆ- ಸಲ್ಲಿಸಬೇಕಾಗಿರುವುದು ಹನ್ನೆರಡನ್ನು (ಒಂದು ಡಜನ್‌), ಸ್ವೀಕರಿಸುವುದು ಹನ್ನೊಂದರ ಒಂದು ಸಾಲವನ್ನು (ಒಂದು ಬ್ಯಾಂಕರ್‌‌ನ ಡಜನ್) ಎಂಬುದು ಇದರ ಹಿಂದಿರುವ ವಿಶೇಷತೆ. ಜಾರಿಗೆ ಬರುವ ಬಡ್ಡಿದರವು ಹುಂಡಿವಟ್ಟಕ್ಕೆ ಸಮನಾಗಿರುವುದಿಲ್ಲ ಎಂಬುದನ್ನು ಇಲ್ಲಿ ಗಮನಿಸುವುದು ಅಗತ್ಯ: ಒಂದು ವೇಳೆ ಒಬ್ಬನು 10$ ಹಣವನ್ನು ಎರವಲು ತೆಗೆದುಕೊಳ್ಳುತ್ತಾನೆ ಮತ್ತು ಅವನು 11$ ಹಣವನ್ನು ಮರುಪಾವತಿಸಬೇಕಿರುತ್ತದೆ ಎಂದಾದಲ್ಲಿ, ಆಗ ಇದು (11$–10$)/10$ = 10% ಬಡ್ಡಿಯಾಗುತ್ತದೆ; ಆದಾಗ್ಯೂ, ಒಂದು ವೇಳೆ ಒಬ್ಬನು 9$ ಹಣವನ್ನು ಎರವಲು ತೆಗೆದುಕೊಳ್ಳುತ್ತಾನೆ ಮತ್ತು ಅವನು 10$ ಹಣವನ್ನು ಮರುಪಾವತಿಸಬೇಕಾಗುತ್ತದೆ ಎಂದಾದಲ್ಲಿ, ಆಗ ಇದು (10$–9$)/9$ = 11 1/9 % ಬಡ್ಡಿಯಾಗುತ್ತದೆ. . ಒಂದು ಸಂಘಟಿಸಲ್ಪಟ್ಟ ಸಾಲವು, ಯಾವುದೇ ಏಕ ಸಾಲದಾತನು ಅಪಾಯಕ್ಕೆ ಸಿದ್ಧನಾಗಿ ಒಂದು ಏಕ ಸಾಲದಲ್ಲಿ ನೀಡುವ ಹಣಕ್ಕಿಂತ ಹೆಚ್ಚು ಹಣವನ್ನು ಎರವಲು ತೆಗೆದುಕೊಳ್ಳಲು ಬಯಸುವ ಕಂಪನಿಗಳಿಗೆ ನೀಡಲಾದ ಒಂದು ಸಾಲವಾಗಿದ್ದು, ಇದು ಸಾಮಾನ್ಯವಾಗಿ ಅನೇಕ ದಶಲಕ್ಷ ಡಾಲರುಗಳಷ್ಟಿರುತ್ತದೆ. ಇಂಥದೊಂದು ಸಂದರ್ಭದಲ್ಲಿ, ಬ್ಯಾಂಕುಗಳ ಒಂದು ಒಕ್ಕೂಟವು ಮೂಲಧನದ ಮೊತ್ತದ ಒಂದು ಭಾಗವನ್ನು ಮುಂದಿಡಲು ಪ್ರತಿಯೊಂದೂ ಸಮ್ಮತಿಸಬಹುದು. ಬಾಂಡು ಎಂಬುದು ಕಂಪನಿಗಳು ಮತ್ತು ಸರ್ಕಾರಗಳಂಥ ನಿರ್ದಿಷ್ಟ ಸಂಸ್ಥೆಗಳಿಂದ ನೀಡಲ್ಪಡುವ ಒಂದು ಋಣಭಾರದ ಭದ್ರತೆಯಾಗಿದೆ. ಮೂಲಧನದ ಮೊತ್ತಕ್ಕೆ ಬಡ್ಡಿಯನ್ನು ಸೇರಿಸಿ ಮರುಪಾವತಿ ಮಾಡುವಲ್ಲಿ ಒಂದು ಬಾಂಡು ಹಿಡುವಳಿದಾರನಿಗೆ ಅರ್ಹತೆಯನ್ನು ನೀಡುತ್ತದೆ. ಸಂಸ್ಥೆಯೊಂದು ಹಣವನ್ನು ಎರವಲು ತೆಗೆದುಕೊಳ್ಳಲು ಬಯಸಿದಾಗ, ಮಾರುಕಟ್ಟೆ ಸ್ಥಳವೊಂದರಲ್ಲಿ ಬಾಂಡುಗಳು ಹೂಡಿಕೆದಾರರಿಗೆ ನೀಡಲ್ಪಡುತ್ತವೆ. ಬಾಂಡುಗಳು ಒಂದು ನಿಶ್ಚಿತ ಜೀವಿತಾವಧಿಯನ್ನು ಹೊಂದಿದ್ದು, ಅದು ಸಾಮಾನ್ಯವಾಗಿ ಅನೇಕ ವರ್ಷಗಳ ರೂಪದಲ್ಲಿರುತ್ತದೆ; 30 ವರ್ಷಗಳವರೆಗೆ ಬಾಳಿಕೆ ಬರುವ ಅಥವಾ ಅವಧಿಯನ್ನು ಹೊಂದಿರುವ ದೀರ್ಘಾವಧಿ ಬಾಂಡುಗಳು, ಕಡಿಮೆ ಸಾಮಾನ್ಯದವಾಗಿವೆ. ಬಾಂಡುಗಳ ಜೀವಿತಾವಧಿಯ ಅಂತ್ಯದ ವೇಳೆಗೆ ಹಣವನ್ನು ಸಂಪೂರ್ಣವಾಗಿ ಮರುಪಾವತಿಸಬೇಕಾಗುತ್ತದೆ. ಬಾಂಡಿನ ಜೀವಿತಾವಧಿಯ ಸಮಯದಲ್ಲಿ, ಅಂತ್ಯದ ಪಾವತಿಗೆ ಬಡ್ಡಿಯನ್ನು ಸೇರಿಸಬಹುದು, ಅಥವಾ ಕ್ರಮಬದ್ಧವಾದ ಕಂತುಗಳಲ್ಲಿ (ಇದಕ್ಕೆ ಕೂಪನ್ನುಗಳು ಎಂದು ಹೆಸರು) ಅದನ್ನು ಪಾವತಿಸಲು ಸಾಧ್ಯವಿದೆ. ಬಾಂಡುಗಳನ್ನು ಬಾಂಡು ಮಾರುಕಟ್ಟೆಗಳಲ್ಲಿ ಮಾರಾಟಮಾಡಬಹುದು, ಮತ್ತು ಇಕ್ವಿಟಿಗೆ ಹೋಲಿಕೆಯಾಗಿ ಬಾಂಡುಗಳನ್ನು ತುಲನಾತ್ಮಕವಾದ ಸುರಕ್ಷಿತ ಹೂಡಿಕೆಗಳಾಗಿ ವ್ಯಾಪಕವಾಗಿ ಬಳಸಲಾಗುತ್ತದೆ.
ನಿಧಿಯಲ್ಲದ ಮೂಲ
ಹಣಭರವಸೆಯ ಪತ್ರ: ಒಂದು ವ್ಯವಹಾರ ನಿರ್ವಹಣೆಗೆ ಸಂಬಂಧಿಸಿದಂತೆ LCಯೂ ಸಹ ಪಾವತಿಯ ಮೂಲವಾಗಿರಲು ಸಾಧ್ಯವಿದೆ. ಅಂದರೆ, ಹಣಭರವಸೆಯ ಪತ್ರವನ್ನು ವಿಮೋಚನಗೊಳಿಸಿಕೊಂಡರೆ ಅದು ಓರ್ವ ರಫ್ತುದಾರನಿಗೆ ಹಣವನ್ನು ಪಾವತಿಸುತ್ತದೆ ಎಂದರ್ಥ. ಹಣಭರವಸೆಯ ಪತ್ರಗಳನ್ನು ಸಾಮಾನ್ಯವಾಗಿ ಗಣನೀಯ ಮೌಲ್ಯದ ಅಂತರರಾಷ್ಟ್ರೀಯ ವ್ಯಾಪಾರದ ವ್ಯವಹಾರ ನಿರ್ವಹಣೆಗಳಲ್ಲಿ ಪ್ರಧಾನವಾಗಿ ಬಳಸಲಾಗುತ್ತದೆ. ಒಂದು ದೇಶದಲ್ಲಿರುವ ಪೂರೈಕೆದಾರ ಹಾಗೂ ಮತ್ತೊಂದು ದೇಶದಲ್ಲಿನ ಗಿರಾಕಿಯ ನಡುವಿನ ವ್ಯವಹಾರಗಳಿಗೆ ಸಂಬಂಧಿಸಿದಂತೆ ಸದರಿ ಹಣಭರವಸೆಯ ಪತ್ರಗಳು ಬಳಕೆಯಾಗುತ್ತವೆ. ಮಾನ್ಯತೆ ಪಡೆದ ಸಾರ್ವಜನಿಕ ಸೌಲಭ್ಯಗಳು (ಬೀದಿಗಳು, ಪಾದಚಾರಿ ಹಾದಿಗಳು, ಬಿರುಸಾದ ನೀರ ಹರಿವಿನ ಕೊಳಗಳು, ಇತ್ಯಾದಿ.) ನಿರ್ಮಿಸಲ್ಪಡುತ್ತವೆ ಎಂಬುದನ್ನು ಖಾತ್ರಿಪಡಿಸಲು ಭೂ ಅಭಿವೃದ್ಧಿ ಪ್ರಕ್ರಿಯೆಯಲ್ಲಿಯೂ ಅವು ಬಳಸಲ್ಪಡುತ್ತವೆ. ಹಣಭರವಸೆಯ ಪತ್ರವೊಂದಕ್ಕೆ ಸಂಬಂಧಿಸಿದ ಪಕ್ಷಸ್ಥರಲ್ಲಿ ಸಾಮಾನ್ಯವಾಗಿ ಇವರು ಸೇರಿರುತ್ತಾರೆ: ಹಣವನ್ನು ಸ್ವೀಕರಿಸಬೇಕಿರುವ ಓರ್ವ ಫಲಾನುಭವಿ, ಯಾವುದರಲ್ಲಿ ಅರ್ಜಿದಾರನು ಓರ್ವ ಗ್ರಾಹಕನಾಗಿರುತ್ತಾನೋ ಆ ನೀಡಿಕೆಯ ಬ್ಯಾಂಕು, ಮತ್ತು ಯಾವುದರಲ್ಲಿ ಓರ್ವ ಗ್ರಾಹಕನು ಫಲಾನುಭವಿಯಾಗಿರುತ್ತಾನೋ ಆ ಸೂಚನಾಪತ್ರ ನೀಡುವ ಬ್ಯಾಂಕು. ಬಹುಪಾಲು ಎಲ್ಲಾ ಹಣಭರವಸೆಯ ಪತ್ರಗಳು ಮಾರ್ಪಡಿಸಲಾಗದ ಸ್ವರೂಪವನ್ನು ಒಳಗೊಂಡಿರುತ್ತವೆ; ಅಂದರೆ, ಫಲಾನುಭವಿಯ, ನೀಡಿಕೆಯ ಬ್ಯಾಂಕಿನ ಮತ್ತು ಒಂದು ವೇಳೆ ದೃಢೀಕರಿಸುವ ಬ್ಯಾಂಕೇನಾದರೂ ಇದ್ದಲ್ಲಿ ಅದರ ಪೂರ್ವಭಾವಿ ಒಡಂಬಡಿಕೆಯಿಲ್ಲದೆಯೇ ಅವನ್ನು ತಿದ್ದುಪಡಿ ಮಾಡುವುದನ್ನಾಗಲೀ ಅಥವಾ ರದ್ದುಪಡಿಸುವುದಾಗಲೀ ಸಾಧ್ಯವಿರುವುದಿಲ್ಲ. ಒಂದು ವ್ಯವಹಾರ ನಿರ್ವಹಣೆಯನ್ನು ಕಾರ್ಯರೂಪಕ್ಕೆ ತರುವ ಸಂದರ್ಭದಲ್ಲಿ, ಜೈರೋ ವಿಧಾನಗಳುಗಳು ಮತ್ತು ಪ್ರವಾಸಿ ಚೆಕ್ಕುಗಳಿಗೆ ಸಾಮಾನ್ಯವಾಗಿರುವ ಕಾರ್ಯಚಟುವಟಿಕೆಗಳನ್ನು ಹಣಭರವಸೆಯ ಪತ್ರಗಳು ಸಂಯೋಜಿಸುತ್ತವೆ. ವಿಶಿಷ್ಟವೆನಿಸುವಂತೆ, ಪಾವತಿಯನ್ನು ಸ್ವೀಕರಿಸುವುದಕ್ಕೆ ಸಂಬಂಧಿಸಿದಂತೆ ಓರ್ವ ಫಲಾನುಭವಿಯು ಸಲ್ಲಿಸಬೇಕಾದ ದಸ್ತಾವೇಜುಗಳಲ್ಲಿ, ಒಂದು ವಾಣಿಜ್ಯ ಸರಕುಪಟ್ಟಿ, ಸರಕು ತುಂಬುವಿಕೆಯ ಹುಂಡಿ, ಮತ್ತು ಸಾಗಣೆಯಲ್ಲಿರುವಾಗ ಸದರಿ ತುಂಬಲ್ಪಟ್ಟ-ಸರಕು ನಷ್ಟ ಅಥವಾ ಹಾನಿಗೆ ಪ್ರತಿಯಾಗಿ ವಿಮೆಗೆ ಒಳಪಟ್ಟಿತ್ತು ಎಂಬುದನ್ನು ಸಾಬೀತುಮಾಡುವ ಒಂದು ದಸ್ತಾವೇಜು ಇವೆಲ್ಲವೂ ಸೇರಿರುತ್ತವೆ. ಆದಾಗ್ಯೂ, ಪಟ್ಟಿ ಹಾಗೂ ದಸ್ತಾವೇಜುಗಳ ನಮೂನೆಯು ಕಲ್ಪನಾಶಕ್ತಿ ಮತ್ತು ಸಮಾಲೋಚನೆಗೆ ಮುಕ್ತವಾಗಿದೆ ಹಾಗೂ ಸಾಗಣೆಗೆ ತುಂಬಿಸಲ್ಪಟ್ಟ ಸರಕುಗಳ ಗುಣಮಟ್ಟ, ಅಥವಾ ಅವುಗಳ ಮೂಲದ ಸ್ಥಳದ ಕುರಿತು ಪುರಾವೆಯನ್ನು ಒದಗಿಸುವ, ಓರ್ವ ತಟಸ್ಥ ವೀಕ್ಷಕನಿಂದ ನೀಡಲ್ಪಟ್ಟ ದಸ್ತಾವೇಜುಗಳನ್ನು ಸಲ್ಲಿಸುವುದಕ್ಕೆ ಸಂಬಂಧಿಸಿದ ಅವಶ್ಯಕತೆಗಳನ್ನು ಅವು ಒಳಗೊಳ್ಳಬಹುದಾಗಿರುತ್ತದೆ.
ಋಣಭಾರದ ಲೆಕ್ಕಪತ್ರಗಾರಿಕೆ
ರಾಷ್ಟ್ರೀಯ ಲೆಕ್ಕಪತ್ರಗಾರಿಕೆಯಲ್ಲಿ, ಯಾರು ಉಪಕೃತನಾಗಿರುತ್ತಾನೋ ಅವನ ಅನುಸಾರ ಋಣಭಾರಗಳನ್ನು ಸೇರಿಸಲಾಗುತ್ತದೆ. ಗೃಹಕೃತ್ಯದ ಋಣಭಾರ ಎಂಬುದು ಗೃಹಕೃತ್ಯಗಳಿಂದ ಹೊಂದಲ್ಪಟ್ಟಿರುವ ಋಣಭಾರವಾಗಿರುತ್ತದೆ. "ರಾಷ್ಟ್ರೀಯ" ಅಥವಾ ಸಾರ್ವಜನಿಕ ಋಣಭಾರ ಎಂಬುದು ಬಗೆಬಗೆಯ ಸರ್ಕಾರೀ ಸಂಸ್ಥೆಗಳಿಂದ (ಒಕ್ಕೂಟ ಸರ್ಕಾರ, ರಾಜ್ಯಗಳು, ನಗರಗಳು ...) ಹೊಂದಲ್ಪಟ್ಟಿರುವ ಋಣಭಾರವಾಗಿರುತ್ತದೆ. ವ್ಯವಹಾರ ಋಣಭಾರ ಎಂಬುದು ವ್ಯವಹಾರಗಳಿಂದ ಹೊಂದಲ್ಪಟ್ಟಿರುವ ಋಣಭಾರವಾಗಿರುತ್ತದೆ. ಹಣಕಾಸಿನ ಋಣಭಾರ ಎಂಬುದು ಹಣಕಾಸಿನ ವಲಯದಿಂದ (ಒಂದು ಹಣಕಾಸಿನ ಸಂಸ್ಥೆಯಿಂದ ಮತ್ತೊಂದಕ್ಕೆ) ಹೊಂದಲ್ಪಟ್ಟಿರುವ ಋಣಭಾರವಾಗಿರುತ್ತದೆ. ಒಟ್ಟಾರೆ ಋಣಭಾರ ಎಂಬುದು ಜೋಡಿ-ಲೆಕ್ಕಪತ್ರಗಾರಿಕೆಯನ್ನು ತಡೆಗಟ್ಟುವಲ್ಲಿನ ಹಣಕಾಸಿನ ಋಣಭಾರವನ್ನು ಹೊರತುಪಡಿಸಿದ, ಆ ಎಲ್ಲಾ ಋಣಭಾರಗಳ ಮೊತ್ತವಾಗಿರುತ್ತದೆ. ಋಣಭಾರದ ಈ ವಿಭಿನ್ನ ಬಗೆಗಳನ್ನು ಋಣಭಾರ/GDP ಅನುಪಾತಗಳಲ್ಲಿ ಲೆಕ್ಕಾಚಾರ ಮಾಡಲು ಸಾಧ್ಯವಿದೆ. ಋಣಭಾರದ ಬಾಕಿಯ ಉಪಕೃತತ್ವ ಹಾಗೂ ಗಾತ್ರದಲ್ಲಿನ ಬದಲಾವಣೆಗಳ ವೇಗವನ್ನು ಮೌಲ್ಯಮಾಪನ ಮಾಡುವಲ್ಲಿ ಆ ಅನುಪಾತಗಳು ನೆರವಾಗುತ್ತವೆ. ಉದಾಹರಣೆಗೆ, USAಯು ಒಂದು ಉನ್ನತ ಮಟ್ಟದ ಗ್ರಾಹಕ ಋಣಭಾರವನ್ನು ಮತ್ತು ಒಂದು ಕಡಿಮೆ ಮಟ್ಟದ ಸಾರ್ವಜನಿಕ ಋಣಭಾರವನ್ನು ಹೊಂದಿದ್ದರೆ, ಪೂರ್ವದ ಐರೋಪ್ಯ ದೇಶಗಳಲ್ಲಿ ಇದಕ್ಕೆ ವಿರುದ್ಧವಾದ ಸ್ಥಿತಿಯು ವಾಸ್ತವವಾಗಿ ಇರುವಂತೆ ಕಂಡುಬರುತ್ತದೆ. ಖಾಸಗಿ ಮತ್ತು ಸಾರ್ವಜನಿಕ ಮಧ್ಯವರ್ತಿಗಳಿಗೆ ಸಂಬಂಧಿಸಿದಂತೆ ಋಣಭಾರದ ಲೆಕ್ಕಪತ್ರಗಾರಿಕೆಯಲ್ಲಿ ವ್ಯತ್ಯಾಸಗಳು ಕಂಡುಬರುತ್ತವೆ. ಒಂದು ವೇಳೆ, ಓರ್ವ ಖಾಸಗಿ ಮಧ್ಯವರ್ತಿಯು ಏನನ್ನಾದರೂ ನಂತರ ಪಾವತಿಸುವುದರ ಕುರಿತು ಭರವಸೆ ನೀಡಿದರೆ, ಅದು ಒಂದು ಋಣಭಾರವನ್ನು ಹೊಂದಿರುತ್ತದೆ, ಮತ್ತು ಈ ಋಣಭಾರವು ಸಾರ್ವಜನಿಕ ಮಧ್ಯವರ್ತಿಗಳಿಂದ ನಿರ್ಬಂಧಪಡಿಸಲಾಗುವ ಸ್ವರೂಪದ್ದಾಗಿರುತ್ತದೆ. ಒಂದು ವೇಳೆ, ಸಾರ್ವಜನಿಕ ಆಡಳಿತ ಘಟಕವೊಂದು ಒಂದು ಕಾನೂನನ್ನು ಅನುಮೋದಿಸಿ, ನಂತರದಲ್ಲಿ ಏನನ್ನೋ ಪಾವತಿಸುವುದಾಗಿ (ಒಂದು ವಿಧದ ಭರವಸೆ) ಅದು ವಿವರಣೆ ನೀಡಿದರೆ, ನಂತರದಲ್ಲಿ ಸದರಿ ಕಾನೂನನ್ನು ಬದಲಾಯಿಸುವ (ಮತ್ತು ಪಾವತಿಸದಿರುವ) ಹಕ್ಕನ್ನು ಅದು ಕಾದಿರಿಸಿಕೊಳ್ಳುತ್ತದೆ. ಉದಾಹರಣೆಗೆ, ಈ ಕಾರಣದಿಂದಲೇ ನಿವೃತ್ತಿಗಳಿಗೆ ಸಂಬಂಧಿಸಿದಂತೆ ಪಾವತಿಸುವುದಾಗಿ ಸರ್ಕಾರಗಳು ಭರವಸೆ ನೀಡಿದ ಹಣವು ಸಾರ್ವಜನಿಕ ಋಣಭಾರದ ನಿರ್ಧಾರಣೆಯಲ್ಲಿ ತೋರಿಸಲ್ಪಡುವುದಿಲ್ಲ; ಆದರೆ ಅದೇ ವೇಳೆಗೆ, ನಿವೃತ್ತಿಗಳಿಗೆ ಸಂಬಂಧಿಸಿದಂತೆ ಹಣ ಪಾವತಿಸುವುದಾಗಿ ಖಾಸಗಿ ಕಂಪನಿಗಳಿಂದ ನೀಡಲ್ಪಟ್ಟ ಭರವಸೆಗಳು ತೋರಿಸಲ್ಪಡುತ್ತದೆ.
ಖಾತರಿಗಾರಿಕೆ
ಕಂಪನಿಯೊಂದು ಆಸ್ತಿಪಾಸ್ತಿಗಳನ್ನು ಅಥವಾ ಸ್ವೀಕಾರಾರ್ಹವಾದವುಗಳನ್ನು ಒಟ್ಟುಗೂಡಿಸಿ, ದತ್ತಿಯೊಂದರ ಮೂಲಕ ಘಟಕಗಳಲ್ಲಿ ಅವುಗಳನ್ನು ಮಾರುಕಟ್ಟೆಗೆ ಮಾರಿದಾಗ ಖಾತರಿಗಾರಿಕೆಯು ಸಂಭವಿಸುತ್ತದೆ. ಒಂದು ನಗದು ಹರಿವಿನೊಂದಿಗಿನ ಯಾವುದೇ ಆಸ್ತಿಪಾಸ್ತಿಯನ್ನು ಖಾತರೀಕರಿಸಬಹುದು. ಈ ಸ್ವೀಕಾರಾರ್ಹವಾದವುಗಳಿಂದ ಬರುವ ನಗದು ಹರಿವುಗಳನ್ನು ಈ ಘಟಕಗಳ ಹಿಡುವಳಿದಾರರಿಗೆ ಪಾವತಿಸಲು ಬಳಸಲಾಗುವುದು. ಕಂಪನಿಗಳು ತಮ್ಮ ಆಯವ್ಯಯ ಪಟ್ಟಿಗಳಿಂದ ಈ ಆಸ್ತಿಪಾಸ್ತಿಗಳನ್ನು ತೆಗೆದುಹಾಕುವ ಮತ್ತು ಆಸ್ತಿಪಾಸ್ತಿಯೊಂದನ್ನು ಚಲಾವಣೆಗೆ ತರುವ ದೃಷ್ಟಿಯಿಂದ ಈ ಕ್ರಮವನ್ನು ಅನೇಕಬಾರಿ ಅನುಸರಿಸುತ್ತವೆ. ಈ ಆಸ್ತಿಪಾಸ್ತಿಗಳು ಆಯವ್ಯಯ ಪಟ್ಟಿಯಿಂದ "ತೆಗೆದುಹಾಕಲ್ಪಟ್ಟಿರುತ್ತವೆ"ಯಾದರೂ ಮತ್ತು ಅವು ದತ್ತಿಯ ಹೊಣೆಗಾರಿಕೆ ಆಗಬೇಕಿರುತ್ತದೆಯಾದರೂ, ಕಂಪನಿಯ ತೊಡಗಿಸಿಕೊಳ್ಳುವಿಕೆಯನ್ನು ಅದು ಕೊನೆಗಾಣಿಸುವುದಿಲ್ಲ. ಅನೇಕವೇಳೆ ಕಂಪನಿಯು ದತ್ತಿಯಲ್ಲಿ ಒಂದು ವಿಶೇಷ ಬಡ್ಡಿಯನ್ನು ನಿರ್ವಹಿಸುತ್ತದೆ. ಇದಕ್ಕೆ ಒಂದು "ಬಡ್ಡಿ ಮಾತ್ರವೇ ಇರುವ ಪಟ್ಟಿ" ಅಥವಾ "ಮೊದಲ ನಷ್ಟದ ತುಣುಕು" ಎಂದು ಕರೆಯಲಾಗುತ್ತದೆ. ದತ್ತಿಯಿಂದ ಮಾಡಲಾಗುವ ಯಾವುದೇ ಪಾವತಿಗಳನ್ನು ಈ ಬಡ್ಡಿಗೆ ಪೂರ್ವಭಾವಿತ್ವದಲ್ಲಿ ಕ್ರಮಬದ್ಧವಾದ ಹೂಡಿಕೆದಾರರಿಗೆ ಮಾಡುವುದು ಅಗತ್ಯವಾಗಿರುತ್ತದೆ. ಇದು ಹೂಡಿಕೆದಾರರನ್ನು ಅಪಾಯದ ಒಂದು ಮಟ್ಟದಿಂದ ಸಂರಕ್ಷಿಸುವುದೇ ಅಲ್ಲದೇ, ಖಾತರಿಗಾರಿಕೆಯನ್ನು ಹೆಚ್ಚು ಆಕರ್ಷಕವನ್ನಾಗಿಸುತ್ತದೆ. ಈ ಬಡ್ಡಿಯ ಮೇಲಿನ ನಷ್ಟಗಳಿಗೆ ಕಂಪನಿಯ ಒಡ್ಡುವಿಕೆಯ ನಿರ್ದಿಷ್ಟ ಸನ್ನಿವೇಶದಲ್ಲಿ, ಆಸ್ತಿಪಾಸ್ತಿಗಳು ನಿಜವಾಗಿಯೂ ಆಯವ್ಯಯ ಪಟ್ಟಿಯಾಚೆಗೆ ಸೇರಿದವಾಗಿವೆಯಾ ಎಂಬ ಪ್ರಶ್ನೆಯನ್ನು ಮೇಲೆ ನಮೂದಿಸಿದ ಅಂಶವು ಹುಟ್ಟುಹಾಕುತ್ತದೆ.
ಋಣಭಾರ, ಹಣದುಬ್ಬರ ಮತ್ತು ವಿನಿಮಯ ದರ
ಕೆಳಗೆ ನಮೂದಿಸಲಾಗಿರುವಂತೆ, ಋಣಭಾರವು ಸಾಮಾನ್ಯವಾಗಿ ಒಂದು ನಿರ್ದಿಷ್ಟ ಹಣಕಾಸಿನ ಚಲಾವಣಾ ನಾಣ್ಯದಲ್ಲಿ ಹೆಸರಿಸಲ್ಪಡುತ್ತದೆ. ಆದ್ದರಿಂದ ಆ ಚಲಾವಣಾ ನಾಣ್ಯದ ಮೌಲ್ಯಮಾಪನದಲ್ಲಿನ ಬದಲಾವಣೆಗಳು ಋಣಭಾರದ ಪರಿಣಾಮಕ ಗಾತ್ರವನ್ನು ಬದಲಾಯಿಸಬಲ್ಲವಾಗಿರುತ್ತವೆ. ಹಣದುಬ್ಬರ ಅಥವಾ ಹಣದುಬ್ಬರವಿಳಿತದ ಕಾರಣದಿಂದಾಗಿ ಇದು ಸಂಭವಿಸಬಲ್ಲುದಾಗಿರುತ್ತದೆ. ಆದ್ದರಿಂದ ಎರವಲುಗಾರ ಮತ್ತು ಸಾಲದಾತರಿಬ್ಬರೂ ಸಹ ಒಂದೇ ಚಲಾವಣಾ ನಾಣ್ಯವನ್ನು ಬಳಸುತ್ತಿದ್ದಲ್ಲಿ ಇದು ಸಂಭವಿಸಲು ಸಾಧ್ಯವಿದೆ. ಈ ರೀತಿಯಾಗಿ, ಮುಂದೂಡಲ್ಪಟ್ಟ ಪಾವತಿಯ ಮಾನದಂಡಗಳ ಮೇಲೆ ಸಮ್ಮತಿಯನ್ನು ಮುಂಚಿತವಾಗಿ ಸೂಚಿಸುವುದು ಮುಖ್ಯವಾಗಿರುವುದರಿಂದ, ಏರಿಳಿತದ ಒಂದು ಮಟ್ಟವೂ ಸಹ ಸ್ವೀಕಾರಾರ್ಹವಾಗಿ ಸಮ್ಮತಿಸಲ್ಪಡುತ್ತದೆ. ಒಂದು ನಿದರ್ಶನವಾಗಿ ಹೇಳುವುದಾದರೆ, ಇದು "US ಡಾಲರಿನಿಂದ ಹೆಸರಿಸಲ್ಪಟ್ಟ" ಋಣಭಾರಕ್ಕೆ ಸಮ್ಮತಿಸುವುದು ಸಾಮಾನ್ಯವಾಗಿದೆ. ಬ್ಯಾಂಕಿಂಗ್‌‌ ಖಾತೆಗಳಲ್ಲಿ ತೊಡಗಿಸಿಕೊಂಡಿರುವ ಋಣಭಾರದ ಸ್ವರೂಪವು, ಕೈಗಾರಿಕೀಕರಣಕ್ಕೆ ಒಳಗಾದ ಬಹುಪಾಲು ರಾಷ್ಟ್ರಗಳಲ್ಲಿನ ಹಣದ ಒಂದು ಬೃಹತ್‌‌ ಅನುಪಾತಕ್ಕೆ ಸಂಬಂಧಿಸಿದಂತೆ ಸಮಜಾಯಿಷಿಯನ್ನು ನೀಡುತ್ತದೆ (ಇದರ ಒಂದು ಚರ್ಚೆಗೆ ಸಂಬಂಧಿಸಿದಂತೆ ಹಣ, ವ್ಯಾಪಕ ಹಣ, ಮತ್ತು ಬೇಡಿಕೆ ಠೇವಣಿಗಳನ್ನು ಕುರಿತಾದ ಮಾಹಿತಿಯನ್ನು ನೋಡಿ). ಆದ್ದರಿಂದ ಹಣದುಬ್ಬರ, ಹಣದುಬ್ಬರವಿಳಿತ, ಹಣ ಪೂರೈಕೆ, ಮತ್ತು ಋಣಭಾರಗಳ ನಡುವೆ ಒಂದು ಸಂಬಂಧವು ಕಂಡುಬರುತ್ತದೆ. ಕೈಗಾರಿಕೀಕರಣಕ್ಕೆ ಒಳಗಾದ ರಾಷ್ಟ್ರದ ಸಮಗ್ರ ಆರ್ಥಿಕತೆಯಿಂದ ಪ್ರತಿನಿಧಿಸಲ್ಪಟ್ಟ ಮೌಲ್ಯದ ಸಂಗ್ರಹಣೆ ಹಾಗೂ ಅದರ ಮೇಲೆ ತೆರಿಗೆಯನ್ನು ವಿಧಿಸುವಲ್ಲಿನ ರಾಜ್ಯದ ಸಾಮರ್ಥ್ಯವು, ಋಣಭಾರದ ವಿದೇಶಿ ಹಿಡುವಳಿದಾರನಿಗೆ ಮರುಪಾವತಿಯ ಒಂದು ಖಾತರಿಯಂತೆ ವರ್ತಿಸುತ್ತದೆ. ಏಕೆಂದರೆ, ವಿಶ್ವಾದ್ಯಂತದ ಅನೇಕ ಸ್ಥಳಗಳಲ್ಲಿ ಕೈಗಾರಿಕಾ ಸರಕುಗಳು ಉನ್ನತವಾದ ಬೇಡಿಕೆಯನ್ನು ಹೊಂದಿರುತ್ತವೆ.
ಹಣದುಬ್ಬರ ಸೂಚ್ಯಂಕದೊಡನೆ ಹೊಂದಿಸಲ್ಪಟ್ಟ ಋಣಭಾರ
ಖಾತೆಯ ಹಣದುಬ್ಬರ-ಸೂಚ್ಯಂಕದೊಡನೆ ಹೊಂದಿಸಲ್ಪಟ್ಟ ಏಕಮಾನಗಳಿಗೆ ಸಂಪರ್ಕ ಕಲ್ಪಿಸಲಾದ ಎರವಲು ತೆಗೆದುಕೊಳ್ಳುವ ಮತ್ತು ಮರುಪಾವತಿಯ ವ್ಯವಸ್ಥೆಗಳು ಸಾಧ್ಯವಿದ್ದು, ಕೆಲವೊಂದು ದೇಶಗಳಲ್ಲಿ ಬಳಸಲ್ಪಡುತ್ತಿವೆ. ಉದಾಹರಣೆಗೆ, ಹಣದುಬ್ಬರ-ಸೂಚ್ಯಂಕದೊಡನೆ ಹೊಂದಿಸಲ್ಪಟ್ಟ ಬಾಂಡುಗಳ ಎರಡು ಬಗೆಗಳನ್ನು US ಸರ್ಕಾರವು ನೀಡುತ್ತದೆ. ಅವೆಂದರೆ, ಸರ್ಕಾರಿ ಖಜಾನೆಯ ಹಣದುಬ್ಬರ-ಸಂರಕ್ಷಿತ ಭದ್ರತೆಗಳು (ಟ್ರೆಷರಿ ಇನ್‌ಫ್ಲೇಷನ್‌-ಪ್ರೊಟೆಕ್ಟೆಡ್‌ ಸೆಕ್ಯುರಿಟೀಸ್‌-TIPS) ಮತ್ತು I-ಬಾಂಡುಗಳು. ಇವು ಲಭ್ಯವಿರುವ ಅತ್ಯಂತ ಸುರಕ್ಷಿತವಾದ ಹೂಡಿಕೆಯ ಸ್ವರೂಪಗಳಲ್ಲಿ ಒಂದಾಗಿವೆ. ಏಕೆಂದರೆ ಅಪಾಯದ, ಅಂದರೆ, ಹಣದುಬ್ಬರದ ಏಕೈಕ ಪ್ರಮುಖ ಮೂಲವು ನಿವಾರಿಸಲ್ಪಟ್ಟಿರುತ್ತದೆ. ಇತರ ಹಲವಾರು ಸರ್ಕಾರಗಳೂ ಇದೇ ಬಗೆಯ ಬಾಂಡುಗಳನ್ನು ನೀಡುತ್ತವೆ, ಮತ್ತು ಅವುಗಳಲ್ಲಿ ಕೆಲವು US ಸರ್ಕಾರಕ್ಕೆ ಅನೇಕ ವರ್ಷ ಮುಂಚಿತವಾಗಿಯೇ ಈ ಕ್ರಮಕ್ಕೆ ಕೈಹಾಕಿವೆ. ದೃಢವಾಗಿ ಉನ್ನತವಾಗಿರುವ ಹಣದುಬ್ಬರವನ್ನು ಹೊಂದಿರುವ ದೇಶಗಳಲ್ಲಿ, ಬ್ಯಾಂಕುಗಳಲ್ಲಿನ ಸಾಧಾರಣ ಎರವಲು ತೆಗೆದುಕೊಳ್ಳುವಿಕೆಗಳು ಕೂಡಾ ಹಣದುಬ್ಬರ ಸೂಚ್ಯಂಕದೊಡನೆ ಹೊಂದಿಸಲ್ಪಟ್ಟವಾಗಿರಬಹುದು.
ಅಪಾಯ ಮುಕ್ತ ಬಡ್ಡಿ ದರ
ಬೃಹತ್‌‌ ಕಂಪನಿಗಳು ಅಥವಾ ಸರ್ಕಾರಗಳಂಥ ಸ್ಥಿರವಾದ ಹಣಕಾಸಿನ ವ್ಯವಹಾರದ ಅಸ್ತಿತ್ವಗಳಿಗೆ ನೀಡಲಾಗುವ ಸಾಲಕೊಡುವಿಕೆಗಳು ಅನೇಕವೇಳೆ "ಅಪಾಯ ಮುಕ್ತ"ವಾದವು ಅಥವಾ "ಕಡಿಮೆ ಅಪಾಯ"ದವು ಎಂದು ಕರೆಯಲ್ಪಡುತ್ತವೆ ಮತ್ತು "ಅಪಾಯ-ಮುಕ್ತ ಬಡ್ಡಿ ದರ" ಎಂದು ಹೇಳಲಾಗುವ ದರದಲ್ಲಿ ಮಾಡಲ್ಪಡುತ್ತವೆ. ಇದು ಏಕೆಂದರೆ, ಋಣಭಾರ ಮತ್ತು ಬಡ್ಡಿಗಳು ಕರ್ತವ್ಯಲೋಪಕ್ಕೆ ಒಳಗಾಗುವ ಅಥವಾ ಪಾವತಿಸಲ್ಪಡದಿರುವುದರ ಸಾಧ್ಯತೆಗಳು ಅತೀವವಾಗಿ ಕಡಿಮೆಯಿರುತ್ತವೆ. US ಸರ್ಕಾರಿ ಖಜಾನೆಯ ಭದ್ರತೆಯೊಂದು ಇಂಥ ಅಪಾಯ-ಮುಕ್ತ ಬಡ್ಡಿಯ ಒಂದು ಉತ್ತಮ ಉದಾಹರಣೆಯಾಗಿದೆ- ಇದು ಅರ್ಥವ್ಯವಸ್ಥೆಯಲ್ಲಿ ಲಭ್ಯವಿರುವ ಕನಿಷ್ಟ ಪ್ರತಿಫಲವನ್ನು ನೀಡುತ್ತದೆಯಾದರೂ, US ಸರ್ಕಾರಿ ಖಜಾನೆಯು ತನ್ನ ಋಣಭಾರ ಸಾಧನಗಳ ಮೇಲೆ ಕರ್ತವ್ಯಲೋಪವನ್ನು ಎಸಗುವುದಿಲ್ಲ ಎಂಬುದರ (ಬಹುಮಟ್ಟಿಗಿನ) ನಿರ್ದಿಷ್ಟ ನಿರೀಕ್ಷೆಯ ಅನುಕೂಲವನ್ನು ಹೂಡಿಕೆದಾರರು ಹೊಂದಿರುತ್ತಾರೆ. ಚರ ಬಡ್ಡಿ ದರಗಳನ್ನು ಸಜ್ಜುಗೊಳಿಸುವಲ್ಲಿ ಒಂದು ಅಪಾಯ-ಮುಕ್ತ ದರವೂ ಸಹ ಸಾಮಾನ್ಯವಾಗಿ ಬಳಸಲ್ಪಡುತ್ತದೆ. ಸದರಿ ಚರ ಬಡ್ಡಿ ದರಗಳು ಸಾಲಗ್ರಾಹಿಯ ಸಾಲಯೋಗ್ಯತೆಯ ಮೇಲೆ ಆಧರಿಸಿ (ಇದನ್ನು ಬೇರೆ ರೀತಿಯಲ್ಲಿ ಹೇಳುವುದಾದರೆ, ಅವನು ಅಥವಾ ಅವಳು ಕರ್ತವ್ಯಲೋಪ ಎಸಗುವುದರ ಅಪಾಯ ಮತ್ತು ಋಣಭಾರವನ್ನು ಸಾಲದಾತನು ಕಳೆದುಕೊಳ್ಳುವಲ್ಲಿನ ಅಪಾಯವನ್ನು ಲೆಕ್ಕಾಚಾರ ಹಾಕಿ) ಸಾಲದಾತನಿಗೆ ನೀಡಲಾದ ಅಪಾಯ-ಮುಕ್ತ ಬಡ್ಡಿ ದರ ಹಾಗೂ ಒಂದು ಲಾಭಾಂಶವಾಗಿ ಸಾಮಾನ್ಯವಾಗಿ ಲೆಕ್ಕಾಚಾರ ಹಾಕಲ್ಪಡುತ್ತದೆ. ವಾಸ್ತವದಲ್ಲಿ, ಯಾವುದೇ ಸಾಲಕೊಡುವಿಕೆಯೂ ನಿಜವಾಗಿಯೂ ಅಪಾಯ ಮುಕ್ತವಲ್ಲ, ಆದರೆ "ಅಪಾಯ ಮುಕ್ತ" ದರದಲ್ಲಿನ ಎರವಲುಗಾರರು ಕರ್ತವ್ಯಲೋಪವನ್ನು ಎಸಗುವ ಅಥವಾ ಹಣವನ್ನು ಪಾವತಿಸದಿರುವ ಪ್ರವೃತ್ತಿಯನ್ನು ಹೊಂದಿರುವ ಸಾಧ್ಯತೆಗಳು ಕಡಿಮೆ ಎಂದು ಪರಿಗಣಿಸಲಾಗುತ್ತದೆ. ಆದಾಗ್ಯೂ, ಒಂದು ವೇಳೆ ಚಲಾವಣಾ ನಾಣ್ಯವೊಂದರ ನಿಜವಾದ ಮೌಲ್ಯವು ಋಣಭಾರದ ಅವಧಿಯ ಸಮಯದಲ್ಲಿ ಬದಲಾದರೆ, ಮರುಪಾವತಿಸಲಾದ ಹಣದ ಖರೀದಿಸುವ ಶಕ್ತಿಯು ಸಾಲದ ಉಪಕ್ರಮದಲ್ಲಿ ನಿರೀಕ್ಷಿಸಲಾಗಿದ್ದ ಮಟ್ಟದಿಂದ ಪರಿಗಣನೀಯವಾಗಿ ಬದಲಾಗಬಹುದು. ಆದ್ದರಿಂದ ಒಂದು ಕಾರ್ಯಸಾಧ್ಯವಾದ ಹೂಡಿಕೆಯ ದೃಷ್ಟಿಕೋನದಿಂದ ಹೇಳುವುದಾದರೆ, "ಅಪಾಯ ಮುಕ್ತ" ಅಥವಾ "ಕಡಿಮೆ ಅಪಾಯದ" ಸಾಲಕೊಡುವಿಕೆಗಳಿಗೆ ಗಮನಾರ್ಹವಾದ ಅಪಾಯವು ಇನ್ನೂ ಅಂಟಿಕೊಂಡಿರುತ್ತದೆ. ಹಣದುಬ್ಬರದ ಕಾರಣದಿಂದಾಗಿ ಹಣದ ನಿಜವಾದ ಮೌಲ್ಯ ಬದಲಾಗಿರಬಹುದು, ಅಥವಾ, ಒಂದು ವಿದೇಶಿ ಹೂಡಿಕೆಯ ಸಂದರ್ಭದಲ್ಲಿ ಹೇಳುವುದಾದರೆ ವಿನಿಮಯ ದರದಲ್ಲಿನ ಏರಿಳಿತಗಳ ಕಾರಣದಿಂದಾಗಿ ಹಣದ ನಿಜವಾದ ಮೌಲ್ಯ ಬದಲಾಗಿರಬಹುದು. ಅಂತರರಾಷ್ಟ್ರೀಯ ಫೈಸಲಾತಿಗಳಿಗೆ ಸಂಬಂಧಿಸಿದ ಬ್ಯಾಂಕು ಎಂಬುದು ಕೇಂದ್ರೀಯ ಬ್ಯಾಂಕುಗಳ ಒಂದು ಸಂಘಟನೆಯಾಗಿದ್ದು, ಬ್ಯಾಂಕುಗಳು ತಾವು ನೀಡಿಕೆ ಮಾಡುವ ಸಾಲಕ್ಕೆ ಪ್ರತಿಯಾಗಿ ಎಷ್ಟು ಪ್ರಮಾಣದಲ್ಲಿ ಬಂಡವಾಳವನ್ನು ಹೊಂದಿರಬೇಕು ಎಂಬುದನ್ನು ವ್ಯಾಖ್ಯಾನಿಸಲು ಅದು ನಿಯಮಗಳನ್ನು ಸಿದ್ಧಗೊಳಿಸುತ್ತದೆ.
ಶ್ರೇಯಾಂಕಗಳು ಹಾಗೂ ಸಾಲಯೋಗ್ಯತೆ
ಸರ್ಕಾರಗಳು ಹಾಗೂ ಖಾಸಗಿ ಸಂಸ್ಥೆಗಳೆರಡರಿಂದಲೂ ತೀರಿಸಲ್ಪಡಬೇಕಾಗಿರುವ ನಿರ್ದಿಷ್ಟ ಬಾಂಡಿನ ಋಣಭಾರಗಳಿಗೆ ಶ್ರೇಯಾಂಕ ನೀಡುವ ಸಂಸ್ಥೆಗಳು ಶ್ರೇಯಾಂಕವನ್ನು ನೀಡುತ್ತವೆ. ಮೂಡೀಸ್‌, ಫಿಚ್‌ ರೇಟಿಂಗ್ಸ್‌ ಇಂಕ್‌., A. M. ಬೆಸ್ಟ್‌‌ ಮತ್ತು ಸ್ಟಾಂಡರ್ಡ್‌ & ಪೂರ್‌'ಸ್‌ ಮೊದಲಾದವು ಇಂಥ ಶ್ರೇಯಾಂಕ ನೀಡುವ ಸಂಸ್ಥೆಗಳಲ್ಲಿ ಸೇರಿವೆ. ಸರ್ಕಾರ ಅಥವಾ ಕಂಪನಿಗೆ ಕೂಡಾ ಅದರದೇ ಆದ ಪ್ರತ್ಯೇಕ ಶ್ರೇಯಾಂಕವನ್ನು ನೀಡಲಾಗುತ್ತದೆ. ಈ ಸಂಸ್ಥೆಗಳು ಸಾಲಗ್ರಾಹಿಯ ಕೃತಜ್ಞತೆಯ ಭಾರಗಳನ್ನು ಗೌರವಿಸಲು ಅವನ ಸಾಮರ್ಥ್ಯದ ಮೌಲ್ಯನಿರ್ಣಯವನ್ನು ಮಾಡುತ್ತವೆ ಮತ್ತು ಅದಕ್ಕನುಸಾರವಾಗಿ ಅವನಿಗೆ ಅಥವಾ ಅವಳಿಗೆ ಒಂದು ಸಾಲದ ಶ್ರೇಯಾಂಕವನ್ನು ನೀಡುತ್ತವೆ. ಶ್ರೇಯಾಂಕಗಳಿಗೆ ಸಂಬಂಧಿಸಿದಂತೆ ಮೂಡೀಸ್‌ ಸಂಸ್ಥೆಯು Aaa Aa A Baa Ba B Caa Ca C ಎಂಬ ಅಕ್ಷರಗಳನ್ನು ಬಳಸುತ್ತದೆ; ಇಲ್ಲಿ Aa-Caa  ಶ್ರೇಯಾಂಕಗಳು 1ರಿಂದ 3ರವರೆಗಿನ ಸಂಖ್ಯೆಗಳಿಂದ ಅರ್ಹತೆಯನ್ನು ಪಡೆಯುತ್ತವೆ. ಉದಾಹರಣೆಗೆ ಮ್ಯೂನಿಚ್‌ ರೆ ಸಂಸ್ಥೆಯು ಪ್ರಸಕ್ತವಾಗಿ Aa3  ಶ್ರೇಯಾಂಕವನ್ನು ಪಡೆದುಕೊಂಡಿದೆ. S&P ಮತ್ತು ಇತರ ಶ್ರೇಯಾಂಕ ನೀಡುವ ಸಂಸ್ಥೆಗಳು ಕೊಂಚ ವಿಭಿನ್ನ ಪದ್ಧತಿಗಳನ್ನು ಹೊಂದಿದ್ದು, ಅವು ದೊಡ್ಡಕ್ಷರಗಳು ಹಾಗೂ +/- ವಿಶೇಷಕಗಳನ್ನು ಬಳಸುತ್ತವೆ. ಶ್ರೇಯಾಂಕಗಳಲ್ಲಿನ ಒಂದು ಬದಲಾವಣೆಯು ಕಂಪನಿಯೊಂದರ ಮೇಲೆ ಬಲವಾದ ಪರಿಣಾಮವನ್ನು ಬೀರಬಲ್ಲದು. ಏಕೆಂದರೆ ಅದರ ಮರು-ಧನಸಹಾಯ ಮಾಡುವಿಕೆಯ ವೆಚ್ಚವು ಅದರ ಸಾಲಯೋಗ್ಯತೆಯನ್ನು ಅವಲಂಬಿಸಿರುತ್ತದೆ. Baa/BBB (ಮೂಡೀಸ್‌/S&P) ಶ್ರೇಯಾಂಕಗಳಿಗಿಂತ ಕೆಳಗಿರುವ ಬಾಂಡುಗಳು ಕಳಪೆ- ಅಥವಾ ಅತೀವ ಅಪಾಯದ ಬಾಂಡುಗಳೆಂದು ಪರಿಗಣಿಸಲ್ಪಟ್ಟಿವೆ. ಅವುಗಳ ಕರ್ತವ್ಯಲೋಪದ ಅಥವಾ ಪಾವತಿಸದಿರುವಿಕೆಯ ಅತೀವ ಅಪಾಯವು (Baಗೆ ಸಂಬಂಧಿಸಿದಂತೆ ಸರಿಸುಮಾರಾಗಿ 1.6%) ಹೆಚ್ಚಿನ ಮಟ್ಟದ ಬಡ್ಡಿ ಪಾವತಿಗಳಿಂದ ಸರಿಹೊಂದಿಸಲ್ಪಟ್ಟಿದೆ. ಕಳಪೆಯಾದ ಋಣಭಾರವು ಒಂದು ಸಾಲವಾಗಿದ್ದು, ಅದು (ಭಾಗಶಃವಾಗಿ ಅಥವಾ ಸಂಪೂರ್ಣವಾಗಿ) ಸಾಲಗ್ರಾಹಿಯಿಂದ ಪಾವತಿಸಲ್ಪಡುವುದಿಲ್ಲ. ಸಾಲಗ್ರಾಹಿಯು ತನ್ನ ಋಣಭಾರಕ್ಕೆ ಸಂಬಂಧಿಸಿದಂತೆ ಕರ್ತವ್ಯಲೋಪವನ್ನು ಎಸಗುತ್ತಾನೆ ಎಂದು ಹೇಳಲಾಗುತ್ತದೆ. ಋಣಭಾರದ ಈ ಬಗೆಗಳು ಆಗಿಂದಾಗ್ಗೆ ಹೊಸ ರೂಪದಲ್ಲಿ ಪ್ರಸ್ತುತಪಡಿಸಲ್ಪಡುತ್ತವೆ ಮತ್ತು ಮುಖಬೆಲೆಗಿಂತ ಕೆಳಗಿನ ಬೆಲೆಗೆ ಮಾರಲ್ಪಡುತ್ತವೆ. ಕಳಪೆ ಬಾಂಡುಗಳನ್ನು ಖರೀದಿಸುವುದನ್ನು ಒಂದು ಅಪಾಯಕಾರಿ ಕ್ರಮವಾಗಿ ನೋಡಲಾಗುತ್ತದೆಯಾದರೂ, ಅದು ಸಮರ್ಥವಾಗಿ ಲಾಭದಾಯಕವಾಗಿರುವ ಹೂಡಿಕೆಯ ಒಂದು ಸ್ವರೂಪವಾಗಿದೆ.
ರದ್ದತಿ
ದಿವಾಳಿತನವು ಸಾಕಷ್ಟಿಲ್ಲದ ಸಂದರ್ಭದಲ್ಲಿ, ಋಣಭಾರಗಳನ್ನು ಸಂಪೂರ್ಣವಾಗಿ ಅಥವಾ ಭಾಗಶಃ ಬಿಟ್ಟುಬಿಡುವುದು ಅಪರೂಪವೆನ್ನಬಹುದು. ಕೆಲವೊಂದು ಸಂಸ್ಕೃತಿಗಳಲ್ಲಿನ ಸಂಪ್ರದಾಯಗಳು ಆಗ್ರಹಿಸುವ ಪ್ರಕಾರ, ಇದನ್ನು ಒಂದು ಕ್ರಮಬದ್ಧವಾದ (ಅನೇಕವೇಳೆ ವಾರ್ಷಿಕವಾದ) ಆಧಾರದ ಮೇಲೆ ಮಾಡಬೇಕಾಗುತ್ತದೆ. ಸಮಾಜದಲ್ಲಿನ ಗುಂಪುಗಳ ನಡುವೆ ಸಂಪೂರ್ಣವಾಗಿ ವ್ಯಾಪಿಸಿರುವ ಪಕ್ಷಪಾತಗಳನ್ನು ತಡೆಯುವ ದೃಷ್ಟಿಯಿಂದ, ಅಥವಾ ಋಣಭಾರ ಮತ್ತು ನಿರ್ಬಂಧಿಸುವಿಕೆಯ ಮರುಪಾವತಿಯನ್ನು ಹಿಡಿದಿಟ್ಟುಕೊಳ್ಳುವಲ್ಲಿ ಯಾರಾದರೊಬ್ಬರು ಓರ್ವ ವಿಶೇಷಜ್ಞರಾಗುವುದನ್ನು ತಡೆಯುವ ದೃಷ್ಟಿಯಿಂದ ಈ ಕ್ರಮವು ಅಗತ್ಯವಾಗಿರುತ್ತದೆ - ನೋಡಿ: ಋಣಭಾರ ಪರಿಹಾರ. ಲಿವಿಟಿಕಲ್‌ ತತ್ತ್ವಗಳ ಪುಸ್ತಕದಲ್ಲಿ ವಿವರಿಸಲಾಗಿರುವ ಬೈಬಲಿಗೆ ಸಂಬಂಧಿಸಿದ ಬಂಧವಿಮೋಚನ ವರ್ಷವು ಇದಕ್ಕೊಂದು ಉದಾಹರಣೆಯಾಗಿದೆ. ಇಂಗ್ಲಿಷ್‌ ಕಾನೂನಿನ ಅಡಿಯಲ್ಲಿ, ಸಾಲದಾತನು ಋಣಭಾರವನ್ನು ಬಿಟ್ಟುಬಿಡುವಂತೆ ಮೋಸಗೊಳಿಸಲ್ಪಟ್ಟಾಗ, ಇದೊಂದು ಅಪರಾಧವಾಗುತ್ತದೆ. ನೋಡಿ: ಕಳ್ಳತನದ ಕಾಯಿದೆ 1978. ಅಂತರರಾಷ್ಟ್ರೀಯ ಮೂರನೇ ವಿಶ್ವದ ಋಣಭಾರವು ತಲುಪಿರುವ ಮಾನದಂಡದ ಪ್ರಕಾರ, ಅಭಿವೃದ್ಧಿಶೀಲ ರಾಷ್ಟ್ರಗಳ ಜೊತೆಗಿನ ಸಂಬಂಧಗಳಲ್ಲಿ ಜಾಗತಿಕ ಇಕ್ವಿಟಿಯನ್ನು ಮರುಸ್ಥಾಪನೆ ಮಾಡಲು ಋಣಭಾರ ರದ್ದತಿಯು ಏಕೈಕ ಮಾರ್ಗವಾಗಿದೆ ಎಂಬುದು ಅನೇಕ ಅರ್ಥಶಾಸ್ತ್ರಜ್ಞರಿಗೆ ಮನವರಿಕೆಯಾಗಿದೆ.
ಋಣಭಾರದ ಪರಿಣಾಮಗಳು
ಜನರು ಮತ್ತು ಸಂಘಟನೆಗಳು ಅನ್ಯಥಾ ಮಾಡಲು ಅಶಕ್ಯವಾದ ಕೆಲಸಗಳನ್ನು ಮಾಡಲು, ಅಥವಾ ಹಾಗೆ ಮಾಡಲು ಅವಕಾಶವಿಲ್ಲದ್ದನ್ನು ಮಾಡಲು ಋಣಭಾರವು ಅನುವುಮಾಡಿಕೊಡುತ್ತದೆ. ಸಾಮಾನ್ಯವಾಗಿ, ಕೈಗಾರಿಕೀಕರಣಕ್ಕೆ ಒಳಗಾದ ರಾಷ್ಟ್ರಗಳಲ್ಲಿನ ಜನರು ಮನೆಗಳು, ಕಾರುಗಳನ್ನು ಖರೀದಿಸಲು ಹಾಗೂ ಕೈಯಲ್ಲಿರುವ ನಗದಿನಿಂದ ಖರೀದಿಸಲು ತುಂಬಾ ದುಬಾರಿಯಾಗಿರುವ ಇತರ ಅನೇಕ ವಸ್ತುಗಳನ್ನು ಖರೀದಿಸಲು ಇದನ್ನು ಬಳಸಿಕೊಳ್ಳುತ್ತಾರೆ. ಕಂಪನಿಗಳು ತಮ್ಮ ಇಕ್ವಿಟಿಯ ಮೇಲಿನ ಪ್ರತಿಫಲವನ್ನು "ಹತೋಟಿಯಲ್ಲಿಟ್ಟುಕೊಳ್ಳುವ" ಮೂಲಕ, ತಮ್ಮ ಆಸ್ತಿಪಾಸ್ತಿಗಳಲ್ಲಿ ಮಾಡಿರುವ ಹೂಡಿಕೆಯ ಮೇಲೆ ಹತೋಟಿ ಹೊಂದಲೂ ಸಹ ಋಣಭಾರವನ್ನು ಬಳಕೆಮಾಡಿಕೊಳ್ಳುತ್ತವೆ. ಈ ಹತೋಟಿ ಕ್ರಮವು ಋಣಭಾರದಿಂದ ಇಕ್ವಿಟಿಗಿರುವ ಅನುಪಾತವಾಗಿದ್ದು, ಹೂಡಿಕೆಯೊಂದರ ಅಪಾಯ ಸಂಭವನೀಯತೆಯನ್ನು ನಿರ್ಣಯಿಸುವಲ್ಲಿ ಅದು ಮುಖ್ಯವೆಂದು ಪರಿಗಣಿಸಲ್ಪಡುತ್ತದೆ; ತಲಾ ಇಕ್ವಿಟಿಗೆ ಋಣಭಾರ ಹೆಚ್ಚಾದಷ್ಟೂ, ಅದು ಅಪಾಯಕರವಾಗಿರುತ್ತದೆ. ಕಂಪನಿಗಳು ಮತ್ತು ವ್ಯಕ್ತಿಗಳಿಬ್ಬರಿಗೂ, ಈ ಹೆಚ್ಚಳಗೊಂಡ ಅಪಾಯವು ಕಳಪೆ ಫಲಿತಾಂಶಗಳನ್ನು ತಂದೊಡ್ಡಬಹುದು. ಏಕೆಂದರೆ, ಬಾಹ್ಯ ವಿದ್ಯಮಾನಗಳು (ಆದಾಯ ನಷ್ಟ) ಅಥವಾ ಆಂತರಿಕ ತೊಡಕುಗಳ (ಸಂಪನ್ಮೂಲಗಳ ಕಳಪೆ ನಿರ್ವಹಣೆ) ಕಾರಣದಿಂದಾಗಿ ಋಣಭಾರಗಳಿಗೆ ಬಡ್ಡಿಕಟ್ಟುವಲ್ಲಿನ ವೆಚ್ಚವು ಪಾವತಿಸುವ ಸಾಮರ್ಥ್ಯದಿಂದಾಚೆಗೆ ಬೆಳೆಯಬಲ್ಲುದಾಗಿರುತ್ತದೆ. ಋಣಭಾರದ ಒಟ್ಟುಗೂಡಿಸುವಿಕೆಯಲ್ಲಿನ ಹೆಚ್ಚುವರಿಗಳು ಆರ್ಥಿಕ ಸಮಸ್ಯೆಗಳನ್ನು ಉಲ್ಬಣಗೊಳಿಸುತ್ತವೆ ಎಂಬ ಆರೋಪಕ್ಕೆ ಒಳಗಾಗುತ್ತಾ ಬಂದಿವೆ. ಉದಾಹರಣೆಗೆ, ಮಹಾನ್‌ ಆರ್ಥಿಕ ಕುಸಿತ ಆರಂಭಕ್ಕೆ ಪೂರ್ವಭಾವಿಯಾಗಿ ಋಣಭಾರ/GDP ಅನುಪಾತವು ಅತ್ಯಂತ ಹೆಚ್ಚಿನ ಮಟ್ಟದಲ್ಲಿತ್ತು. ಆರ್ಥಿಕ ಮಧ್ಯವರ್ತಿಗಳು ಅತೀವವಾಗಿ ಉಪಕೃತರಾದರು. ಭವಿಷ್ಯದ ಪ್ರತಿಫಲಗಳ ಮೇಲಿನ ಹೆಚ್ಚುವರಿ ನಿರೀಕ್ಷೆಗಳಿಗೆ ಸಮಾನವಾಗಿರುವ ಈ ಋಣಭಾರದ ಹೆಚ್ಚುವರಿಯು, ಮೂಲದಾಸ್ತಾನು ಮಾರುಕಟ್ಟೆಗಳಲ್ಲಿನ ಕನಸಾದ ಆಸ್ತಿಪಾಸ್ತಿಯ ಪ್ರಯತ್ನಗಳನ್ನು ಜೊತೆಗೂಡಿಸಿಕೊಂಡಿತು. ನಿರೀಕ್ಷೆಗಳು ಸರಿಪಡಿಸಲ್ಪಟ್ಟಾಗ, ಹಣದುಬ್ಬರವಿಳಿತ ಮತ್ತು ಒಂದು ಸಾಲದ ಮೊರೆತವು ಅನುಸರಿಸಿತು. ಹಣದುಬ್ಬರವಿಳಿತವು ಋಣಭಾರವನ್ನು ಪರಿಣಾಮಕಾರಿಯಾಗಿ ಹೆಚ್ಚು ದುಬಾರಿಯನ್ನಾಗಿಸಿತು ಮತ್ತು ಫಿಷರ್‌ ವಿವರಿಸಿದಂತೆ, ಇದು ಹಣದುಬ್ಬರವಿಳಿತವನ್ನು ಮತ್ತೊಮ್ಮೆ ಬಲವರ್ಧನೆ ಮಾಡಿತು. ಏಕೆಂದರೆ, ಆರ್ಥಿಕ ಮಧ್ಯವರ್ತಿಗಳು ತಮ್ಮ ಋಣಭಾರ ಮಟ್ಟವನ್ನು ತಗ್ಗಿಸುವ ದೃಷ್ಟಿಯಿಂದ ತಮ್ಮ ಬಳಕೆ ಮತ್ತು ಹೂಡಿಕೆಯನ್ನು ತಗ್ಗಿಸಿದರು. ಬೇಡಿಕೆಯಲ್ಲಿನ ತಗ್ಗಿಸುವಿಕೆಯು ವ್ಯವಹಾರ ಚಟುವಟಿಕೆಯನ್ನು ತಗ್ಗಿಸಿತು ಮತ್ತು ಮತ್ತಷ್ಟು ನಿರುದ್ಯೋಗವನ್ನು ಉಂಟುಮಾಡಿತು. ಒಂದು ಹೆಚ್ಚು ನೇರವಾದ ಅರ್ಥದಲ್ಲಿ ಹೇಳುವುದಾದರೆ, ಹಣದುಬ್ಬರವಿಳಿತದ ಕಾರಣದಿಂದ ಉಂಟಾದ ಋಣಭಾರ ವೆಚ್ಚ ಮತ್ತು ತಗ್ಗಿಸಿದ ಬೇಡಿಕೆಗಳೆರಡರಿಂದಲೂ ಸಹ ಹೆಚ್ಚಿನ ದಿವಾಳಿತನಗಳು ಕಂಡುಬಂದವು. ದಿವಾಳಿತನದಲ್ಲಿ ಪರ್ಯವಸಾನಗೊಳ್ಳದ ಎರವಲು ತೆಗೆದುಕೊಳ್ಳುವಿಕೆ ಮತ್ತು ಮರುಪಾವತಿಯ ವ್ಯವಸ್ಥೆಗಳ ಪರ್ಯಾಯ ಬಗೆಗಳ ಒಳಗೆ ಪ್ರವೇಶಿಸಲು ಕೆಲವೊಂದು ಸಂಘಟನೆಗಳಿಗೆ ಸಾಧ್ಯವಿದೆ. ಉದಾಹರಣೆಗೆ, ಕಂಪನಿಗಳು ತಮ್ಮಲ್ಲಿಯೇ ಇರುವ ಇಕ್ವಿಟಿಗಳಿಗೆ ಸಲ್ಲಿಸಬೇಕಾಗಿರುವ ಋಣಭಾರವನ್ನು ಕೆಲವೊಮ್ಮೆ ಪರಿವರ್ತಿಸಬಲ್ಲವಾಗಿರುತ್ತವೆ. ಇಂಥ ಸನ್ನಿವೇಶಗಳಲ್ಲಿ, ಎರವಲುಗಾರನ ಲಾಭಾಂಶಗಳು ಮತ್ತು ಬಂಡವಾಳ ಗಳಿಕೆಗಳ ಸ್ವರೂಪದಲ್ಲಿ ಋಣಭಾರ ಮತ್ತು ಬಡ್ಡಿಗೆ ಸಮಾನವಾದುದಾಗಿರುವ ಮತ್ತೇನನ್ನೋ ಮರುಗಳಿಸಲು ಸಾಲದಾತನು ಆಶಿಸುತ್ತಾನೆ. ಆದ್ದರಿಂದ "ಮರುಪಾವತಿಗಳು" ಎರವಲುಗಾರ ಏನನ್ನು ಗಳಿಸುತ್ತಾನೋ ಅದಕ್ಕೆ ಅನುಗುಣವಾಗಿರುತ್ತವೆ ಮತ್ತು ಈ ಕಾರಣದಿಂದಾಗಿ ಸ್ವತಃ ತಮ್ಮಲ್ಲೇ ದಿವಾಳಿತನವನ್ನು ಉಂಟುಮಾಡಲು ಅವಕ್ಕೆ ಸಾಧ್ಯವಾಗುವುದಿಲ್ಲ. ಒಮ್ಮೆಗೆ ಋಣಭಾರವು ಈ ವಿಧಾನದಲ್ಲಿ ಪರಿವರ್ತಿಸಲ್ಪಟ್ಟರೆ, ಅದು ಮತ್ತೆಂದೂ ಋಣಭಾರ ಎಂದು ಕರೆಸಿಕೊಳ್ಳುವುದಿಲ್ಲ.
ಋಣಭಾರದ ವಿರುದ್ಧದ ಚರ್ಚೆಗಳು
ಕೆಲವೊಬ್ಬರು ಋಣಭಾರದ ವಿರುದ್ಧವಾಗಿ ವಾದಿಸುವ ಪ್ರಕಾರ, ಅದು ಒಂದು ವೈಯಕ್ತಿಕ, ಕೌಟುಂಬಿಕ, ಸಾಮಾಜಿಕ, ಸಾಂಸ್ಥಿಕ ಮತ್ತು ಸರ್ಕಾರದ ಮಟ್ಟದ ಮೇಲಿನ ಒಂದು ಸಾಧನ ಹಾಗೂ ಸಂಸ್ಥೆಯಾಗಿದೆ.
ಬಡ್ಡಿಯೊಂದಿಗಿನ ಸಾಲಕೊಡುವಿಕೆಯನ್ನು ಇಸ್ಲಾಂ ಧರ್ಮವು ಇಂದಿಗೂ ಸಹ ನಿಷೇಧಿಸಿದರೆ, ಕ್ಯಾಥಲಿಕ್‌ ಚರ್ಚು ಇದಕ್ಕೆ 1822ರ ನಂತರದಲ್ಲಿ ಅವಕಾಶ ನೀಡಿತು, ಮತ್ತು ಯೆಹೂದ್ಯ ಧರ್ಮಶಾಸ್ತ್ರವು ತಿಳಿಸುವ ಪ್ರಕಾರ ಪ್ರತಿ 7 ವರ್ಷಗಳಿಗೊಮ್ಮೆ ಮತ್ತು ಪ್ರತಿ 50 ವರ್ಷಗಳಿಗೊಮ್ಮೆ ಎಲ್ಲಾ ಋಣಭಾರಗಳನ್ನು ಅಳಿಸಿಹಾಕಬೇಕು (ಲಿವಿಟಿಕಲ್‌ ತತ್ತ್ವಗಳ ಪುಸ್ತಕದಲ್ಲಿ ವಿವರಿಸಲ್ಪಟ್ಟಿರುವಂತೆ ಬಂಧವಿಮೋಚನ ವರ್ಷದಲ್ಲಿ). ಋಣಭಾರವು ಬಡ್ಡಿಯ ಮೂಲಕ ಬೆಳೆಯುವುದಕ್ಕಿಂತ ವೇಗವಾಗಿ ಅದನ್ನು ಮರುಪಾವತಿಸದಿದ್ದಲ್ಲಿ, ಅದು ಸಮಯದ ಮೂಲಕ ಸಾಗುತ್ತಾ ಹೆಚ್ಚಾಗುತ್ತಾ ಹೋಗುತ್ತದೆ. ಈ ಪರಿಣಾಮವನ್ನು ದುಬಾರಿ ಬಡ್ಡಿ ಎಂದು ಹೆಸರಿಸಬಹುದು. ಇತರ ಸಂದರ್ಭಗಳಲ್ಲಿ "ದುಬಾರಿ ಬಡ್ಡಿ" ಎಂಬ ಪದವು ಬಡ್ಡಿಯ ಒಂದು ಹೆಚ್ಚುವರಿ ದರಕ್ಕೆ ಉಲ್ಲೇಖಿಸಲ್ಪಡುತ್ತದೆ. ಇದು ಸ್ವೀಕರಿಸಲಾದ ಅಪಾಯಕ್ಕೆ ಸಂಬಂಧಿಸಿದ ಒಂದು ನ್ಯಾಯಸಮ್ಮತವಾದ ಲಾಭದ ಹೆಚ್ಚುವರಿಯಾಗಿರುತ್ತದೆ. ಅಂತರರಾಷ್ಟ್ರೀಯ ಶಾಸನಬದ್ಧ ಚಿಂತನೆಯಲ್ಲಿ, ಜುಗುಪ್ಸೆ ಉಂಟುಮಾಡುವ ಋಣಭಾರ ಎಂಬುದು ರಾಜ್ಯದ ಹಿತಾಸಕ್ತಿಯನ್ನು ಈಡೇರಿಸದ ಉದ್ದೇಶಗಳಿಗೆ ಸಂಬಂಧಿಸಿದ ಒಂದು ಪ್ರಚಲಿತ ಪದ್ಧತಿಯಿಂದ ಮೇಲೆ ಎಳೆದುಕೊಳ್ಳಲ್ಪಟ್ಟ ಋಣಭಾರವಾಗಿದೆ. ಇಂಥ ಋಣಭಾರಗಳನ್ನು ಈ ಸಿದ್ಧಾಂತವು, ಅವುಗಳನ್ನು ಈಡುಮಾಡಿದ ಪ್ರಚಲಿತ ಪದ್ಧತಿಯ ವೈಯಕ್ತಿಕ ಋಣಭಾರಗಳೆಂದು ಪರಿಗಣಿಸುತ್ತದೆ ಮತ್ತು ಅವು ರಾಜ್ಯದ ಋಣಭಾರಗಳಾಗಿರುವುದಿಲ್ಲ. ಹೆಚ್ಚಿನ ಬಡ್ಡಿ ದರಗಳನ್ನು ಹೊಂದಿರುವ ಆರ್ಥಿಕತೆಯೊಂದರಲ್ಲಿ, ಇಕ್ವಿಟಿ ಹೂಡಿಕೆಯ ಮೇಲಿನ ಹೆಚ್ಚು ಹೊಂದಿಕೊಳ್ಳುವ ಲಾಭಾಂಶಗಳಿಗಿಂತ ಋಣಭಾರವು ಒಂದು ವ್ಯವಹಾರಕ್ಕೆ ಹೆಚ್ಚು ದುಬಾರಿಯಾಗಿರುತ್ತದೆ. ಒಂದು ವೇಳೆ ಸನ್ನಿವೇಶಗಳು ಕಷ್ಟಕರವಾಗಿದ್ದಲ್ಲಿ ಒಂದು ಲಾಭಾಂಶದ ಪಾವತಿಯನ್ನು ತಪ್ಪಿಸಲು ಸಾಧ್ಯವಾಗುವುದರಿಂದ, ಪ್ರಯಾಸಪಡುತ್ತಿರುವ ವ್ಯವಹಾರದ ಅಸ್ತಿತ್ವವೊಂದಕ್ಕೆ ಇಕ್ವಿಟಿ ಹೂಡಿಕೆಯ ಮೂಲಕ ಹಣವೊದಗಿಸುವುದು ಸುಲಭವಾಗಿ ಕಂಡುಬರಬಹುದು.
ಮಟ್ಟಗಳು ಮತ್ತು ಹರಿವುಗಳು
ಜಾಗತಿಕ ಋಣಭಾರದ ಹೊಣೆಹೊತ್ತು ಬರೆದುಕೊಡುವಿಕೆಯು ವರ್ಷದಿಂದ ವರ್ಷಕ್ಕೆ 4.3%ನಷ್ಟು ಪ್ರಮಾಣದಲ್ಲಿ ಬೆಳೆದು, 2004ರ ಅವಧಿಯಲ್ಲಿ 5.19 ಲಕ್ಷ ಕೋಟಿ $ನಷ್ಟು ಪ್ರಮಾಣಕ್ಕೆ ಮುಟ್ಟಿತು. ಒಂದು ವೇಳೆ ವಿಶ್ವಾದ್ಯಂತವಿರುವ ದಶಲಕ್ಷಗಟ್ಟಲೆ ಜನರ ಖರ್ಚುಮಾಡುವಿಕೆಯ ಅಭ್ಯಾಸಗಳು ಅವರು ಮಾಡುತ್ತಿರುವ ರೀತಿಯಲ್ಲಿಯೇ ಮುಂದುವರಿದಲ್ಲಿ, ಮುಂಬರುವ ವರ್ಷಗಳಲ್ಲಿ ಇದು ಮತ್ತಷ್ಟು ಏರಬಹುದು ಎಂದು ನಿರೀಕ್ಷಿಸಲಾಗಿದೆ.
ಆಕರಗಳು
ವರ್ಗ:ಸಾಲ ವರ್ಗ:ಋಣಭಾರ ವರ್ಗ:ಆಚಾರಸೂತ್ರಗಳಲ್ಲಿನ ಪ್ರಮುಖ ವಿವಾದಾಂಶಗಳು ವರ್ಗ:ವೈಯುಕ್ತಿಕ ಹಣಕಾಸಿನ ಸಮಸ್ಯೆಗಳು
೧೯೨೩
೧೯೨೩ ಮೇ ೧ ರಂದು ಕಾರ್ಮಿಕರ ದಿನಾಚರಣೆಯನ್ನು ಆಚರಿಸಲಾಗುತ್ತಿದೆ ಇದಕ್ಕಿಂತ ಮುಂಚೆ ಅಮೇರಿಕಾ ಮತ್ತು ಕೆನಡಾ ಹಾಗೂ ಶಿಕಾಗೋ ಇತ್ಯಾದಿ ನಗರಗಳಲ್ಲಿ ಕಾರ್ಮಿಕರ ದಿನಾಚರಣೆಯನ್ನು ಆಚರಿಸಲಾಗುತ್ತಿತ್ತು
ವರ್ಗ:೧೯೨೩
ಕರ್ನಾಟಕ ಪತ್ರಿಕೋದ್ಯಮ ಇತಿಹಾಸ
thumbnail|right|ಮೋಗ್ಲಿನ್ ಹರ್ ಮನ್
೧೯ ನೇ ಶತಮಾನ
ಕನ್ನಡ ಪತ್ರಿಕಾ ಪ್ರಪಂಚದ ಇತಿಹಾಸಕ್ಕೆ ಮೈಸೂರು, ಮದ್ರಾಸ್, ಮಂಗಳೂರು ಮತ್ತು ಮುಂಬಯಿ ಮೂಲ ಕೇಂದ್ರಗಳು. ವಿವಿಧ ಖಾಸಗಿ ಮತ್ತು ಸರ್ಕಾರಿ ಅಧಿಕಾರಿಗಳು ಇಲ್ಲೆಲ್ಲ ಪತ್ರಿಕೆಗಳನ್ನು ಪ್ರಾರಂಭಿಸಿ ಕೆಲಕಾಲ ನಡೆಸಿಕೊಂಡು ಬಂದಿದ್ದಾರೆ. ಬ್ರಿಟಿಷರಂತೂ 'ಕನ್ನಡ ಸಮಾಚಾರ' ನಿಂತ ಮೇಲೆ ಮಂಗಳೂರು, ಉಡುಪಿ, ಬೆಂಗಳೂರು, ಮೈಸೂರು ಪ್ರಾಂತಗಳಲ್ಲಿ ವಿವಿಧ ರೀತಿಯ ಪತ್ರಿಕಾವ್ಯವಸಾಯವನ್ನು ನಡೆಸಿದ್ದಾರೆ.
ಉತ್ತರ ಕರ್ಣಾಟಕದ ಮೊದಲನೆಯ ಪತ್ರಿಕೆ 'ಸುಬುದ್ದಿಪ್ರಕಾಶ' ಇದು ೧೮೫೧ ನೆಯ ಸೆಪ್ಟೆಂಬರ್ ಒಂದರಂದು ಬೆಳಗಾವಿಯಿಂದ ಪ್ರಕಾಶಿತವಾಯಿತು. ಸರಕಾರದ ಘೋಷಣಾ ಪತ್ರಿಕೆಗಳು ಇಂಗ್ಲೀಷ್ ಪ್ರಕಟನೆಗಳ ಸಾರವಾಗಿರುತ್ತಿತ್ತು. ಇದರ ಶೈಲಿ ಶುದ್ಧ ಕನ್ನಡವಾಗಿತ್ತು.೧೮೭೪ ರಲ್ಲಿ 'ದೇಶಾಭಿಮಾನಿ' ಪ್ರಾರಂಭವಾಯಿತು. ನಿರ್ಭೀತವಾದ ಅಭಿಪ್ರಾಯಗಳಿಗೆ ತವರಾಗಿತ್ತು. ಸರ್ಕಾರದ ಆಗ್ರಕ್ಕೆ ಒಳಗಾಗಿ ಮುದ್ರಣಾಲಯವು ಮುಟ್ಟುಗೋಲಾದುದರಿಂದ ನಿಂತು ಹೋಯಿತು. ರಾಷ್ಟ್ರೀಯತೆ ಮತ್ತು ಪ್ರಜಾಸತ್ಮಾತ್ತಕ ಪ್ರಚಾರಕ್ಕೆ ಟೊಂಕ ಕಟ್ಟಿನಿಂತವರು ಎಂ.ವೆಂಕಟ್ಟಕೃಷ್ಣಯ್ಯನವರು. ಇವರಿಗೆ ದೆರ್ವಾರಂಗಚಾರ್ಲು ಅವರಿಂದ ವಿಶೇಷಪ್ರೋತ್ಸಾಹ ದೊರೆಯಿತು. ಇವರು ಬಹು ಯಶಸ್ವಿಯಾದ ಪತ್ರಕರ್ತರಾಗಿದ್ದರು. ಮುಂದೆ ಇವರು ಅಧಿಕ ಸಂಖ್ಯೆಯ ಕನ್ನಡ ಇಂಗ್ಲೀಷ್ ಪತ್ರಿಕೆಗಳಿಗೆ ಕಾರಣರಾದರು. 'ಹಿತಬೋಧಿನಿ', 'ವೆದಂತ ಚಿಂತಾಮಣಿ', 'ಸಂಪದಭ್ಯುದಯ', 'ವೃತ್ತಾಂತಚಿಂತಾಮಣಿ', 'ಸಾದ್ವಿ', 'ಪೌರ' ಸಾಮಾಜಿಕ ಪತ್ರಿಕೆ. ಇವನ್ನು ಕನ್ನಡದಲ್ಲಿಯೂ 'ಮೈಸೂರು ಹರಾಲ್ದ್', 'ವೆಲ್ತ್ ಆಫ್ ಮೈಸೂರು', 'ನೇಚರ್ಕ್ಯೂರ್' ಇವನ್ನು ಇಂಗ್ಲೀಷಿನಲ್ಲಿಯೂ ಬಹು ಯಶಸ್ವಿಯಾಗಿ ನಡೆಸಿದರು. ಈ ಪತ್ರಿಕೆಗಳ ಪ್ರಚಾರವೂ ಗಮನಾರ್ಹವಾಗಿತ್ತು.
ಬಳ್ಳಾರಿಯಲ್ಲಿ ೧೮೮೦ ರ ಕಾಲದಲ್ಲಿ ಪ್ರಾರಂಭವಾದ 'ವಿಜಯ ಧ್ವಜ' ೧೯೩೦ ರಲ್ಲಿ ನಿಂತು ಹೋಯಿತು. ಧಾರವಾಡದ 'ಕರ್ಮವೀರ' ಅನೇಕ ತೊಂದರೆಗಳನ್ನು ಅನುಭವಿಸಿ ಇನ್ನೂ ಜೀವಂತವಾಗಿದೆ. ಸಂಪಾದಕ ದಿವಾಕರ ರಂಗನಾಥರವರೂ ವ್ಯವಸ್ಥಾಪಕ ಹುಕ್ಕೇರಿಯವರೂ ೧೯೨೧ ರಲ್ಲಿ ಬಂಧಿತರಾದಾಗ ಇದನ್ನು ಆಲೂರು ವೆಂಕಟರಾಯರು ನಡೆಸಿದರು. ಈಗ ಇದು ಹುಬ್ಬಳ್ಳಿಯಿಂದ ಪ್ರಕಾಶವಾಗುತ್ತಿದ್ದು ಹೆಚ್ಚು ಪ್ರಸಾರದಿಂದ ಕೂಡಿದೆ. ಎಂ. ಗೋಪಾಲಯ್ಯಂಗಾರ್ ಮತ್ತು ಎಂ. ಶ್ರೀನಿವಾಸಯ್ಯಂಗಾರ್ ಎಂಬ ಸೋದರರು ವೆಂಕಟಕೃಷ್ಣಯ್ಯನವರಲ್ಲಿ ತರಬೇತಾದರು, ಇವರು ಬೆಂಗಳೂರಿಗೆ ಹೋಗಿ ೧೮೮೫ ರಲ್ಲಿ 'ಕನ್ನಡ ನಡೆಗನ್ನದಿ' ಎಂಬ ಪತ್ರಿಕೆಯನ್ನು ಪ್ರಾರಂಭಿಸಿದರು. ಇದು ಬಹುಜನಪ್ರಿಯವಾದ ಕನ್ನಡ ವಾರಪತ್ರಿಕೆಯಾಗಿತ್ತು. ಮುಂದೆ ಇವರೇ 'ಮೈಸೂರು ಸ್ಟಾಂಡರ್ಡ್' ಎಂಬ ಪಕ್ಷಪತ್ರಿಕೆಯನ್ನು ಪ್ರಾರಂಭಿಸಿದರು. ಇವರೇ ನಿಜವಾಗಿ ಪೂರ್ಣಸಮಯದ ಪತ್ರಿಕೋದ್ಯಮಿಗಳಾಗಿದ್ದರು. ಇದು 'ನಡೆಗನ್ನಡಿ' ವಾಚಕರ ಮೇಲೆ ವಿಶೇಷ ಪ್ರಭಾವಶಾಲಿಯಾಗಿತ್ತು. ದಿವಾನರುಗಳಾದಸರ್. ಪಿ. ಎನ್. ಕೃಷ್ಣಮೂರ್ತಿ ಮತ್ತು ವಿ. ಪಿ. ಮಾಧವರಾಯರು ಪೂರ್ಣ ಆಶ್ರಯಕ್ಕೆಪಾತ್ರರಾಗಿದ್ದರು.
೧೮೮೭ರಲ್ಲಿ ವೆಸ್ಲಿಯನ್ ಮಿಷನ್ನಿಂದ "ವೃತ್ತಾಂತ" ಪತ್ರಿಕೆಯು ಮೈಸೂರಿನಲ್ಲಿ ಪ್ರಾರಂಭವಾಯಿತು. ಅದರ ಸಂಪಾದಕ ಹೆನ್ರಿಯಾಗಿದ್ದರು. ವಿವೇಕದಿಂದ ತನ್ನ ಕಾರ್ಯವನ್ನು ನಡೆಸಿಕೊಂಡು ಬಂದರು. ಇದು ೧೯೪೨ ರವೆಗೂ ನಡೆದು ನಿಂತು ಹೋಯಿತು.೧೮೮೮ ರಲ್ಲಿ ನರಸಿಂಗರಾಯರು 'ಸೂರ್ಯೋದಯ ಪ್ರಕಾಶಿಕಾ' ಎಂಬ ವಾರ ಪತ್ರಿಕೆಯನ್ನು ಪ್ರಾರಂಭಿಸಿದರು. ಅದೇ ಮುಂದೆ ದಿನಪತ್ರಿಕೆಯಾಯಿತು. ಕರ್ನಾಟಕದ ಅತಿಪುರಾತನ ಪತ್ರಿಕೆಗಳಲ್ಲಿ 'ಕರ್ನಾಟಕ ವೈಭವ 'ವೂ ಒಂದು. ಇದನ್ನು ೧೮೯೨ ರಲ್ಲಿ ಮ. ಗೋವಿಂದರಾಯರು ಬಿಜಾಪುರದಲ್ಲಿ ಪ್ರಾರಂಭಿಸಿದರು. ೧೯೨೨ ರಲ್ಲಿ ಇದರ ಮಾಲೀಕತ್ವವನ್ನೂ ಮೊಹರೆ ಹನುಮಂತರಾಯರು ವಹಿಸಿಕೊಂಡರು. ಇದು ಭಾರತ ಸ್ವಾತಂತ್ರ್ಯ ಸಮರಕ್ಕೆ ಮೀಸಲಾಗಿತ್ತು. ಸರ್ಕಾರದಿಂದ ವಿಶೇಷ ತೊಂದರೆಗೆ ಈಡಾಯಿತು. ಹುಬ್ಬಳ್ಳಿಯ ಮೂತಾಲಿಕೆ ದೇಸಾಯಿಯವರು 'ವೀರ ಕೇಸರಿ' ಬಿ. ಆರ್. ಚಿಕ್ಕೋಡಿಯವರ 'ವಿಭಾಕರ', ವಿ. ವಿ. ಪುರಾಣಿಕರ 'ಲೋಕಮತ' ೧೯೨೨ ರ ವೇಳೆಗೆ ಪ್ರಸಿದ್ಧವಾಗಿದ್ದವು.
೨೦ ನೇ ಶತಮಾನ
ಕನ್ನಡ ಪತ್ರಿಕೋದ್ಯಮದಲ್ಲಿ ಮುಂದೆ ಪ್ರಸಿದ್ದರಾದವರು ಡಿ. ವಿ. ಗುಂಡಪ್ಪನವರು. ಇವರು ಕನ್ನಡ ಸಂಸ್ಕೃತದಲ್ಲಿ ನಿಷ್ಣಾತರಾದ ಪತ್ರಿಕೋದ್ಯಮಿಗಳು. ಶ್ರೇಷ್ಠ ಸಾಹಿತಿಗಳು, ಪಕ್ಷಪಾತರ ಹಿತವೂ ದಾಕ್ಷಿಣ್ಯದೂರವು ಆದ ಅವರು ವಿದ್ಯುತ್ ಲೇಖನಗಳಿಂದ ಪ್ರಜೆಗಳಿಗೂ, ಪತ್ರಿಕಾ ಪ್ರಪಂಚಕ್ಕೂ ವಿಶೇಷ ಪ್ರಯೋಜನವಾಗಿದೆ. ೧೯೦೨ ರಲ್ಲಿ ಅವರಿಂದ ಪ್ರಾರಂಭವಾದ ಸಮಾಚಾರ ಸಂಗ್ರಹವೆಂಬ ದೈನಂದಿನ ಪತ್ರಿಕೆ ಪ್ರಾರಂಭವಾಯಿತು. ಇದರಿಂದಲೆ ಜನಪ್ರಿಯವಾಗಿ "ಕೆಲಸ ಮತ್ತು ಕರ್ನಾಟಕ" ಎಂಬ ದ್ವಿವಾರಪತ್ರಿಕೆಗಳಲ್ಲಿ 'ಕರ್ನಾಟಕ'ವು ಹೆಚ್ಚು ಜನಪ್ರಿಯವಾಗಿ ಕೆಲಸ ಮಾಡಿ ೧೪ ವರ್ಷಗಳಾದ ಮೇಲೆ ನಿಂತುಹೋಯಿತು. ಆಮೇಲೆ 'ಅರ್ಥಸಾದಕ ಪತ್ರಿಕೆ'ಯೆಂಬ ಮಾಸಪತ್ರಿಕೆಯನ್ನು ನಡೆಸಿದರು. ಇಂಗ್ಲೀಷಿನಲ್ಲಿ 'ರಿವ್ಯೂಸ್ ಆಫ್ ರಿವ್ಯೂಸ್' ಎಂಬ ಪತ್ರಿಕೆಯನ್ನು ಪ್ರಾರಂಭಿಸಿದರು. ಅದೂ ಕೂಡ ಬಹುಕಾಲ ನಡೆಯಲಿಲ್ಲ. ಆದರೂ ಅವರು ಇದುವರೆಗೂ ಪತ್ರಿಕೆಗಳಿಗೆ ವಿದ್ವತ್ಪೂರ್ಣವಾದ ಲೇಖನೆಗಳನ್ನು ಬರೆಯುತ್ತಿದ್ದರು. ಅವರೇ ಸ್ಥಾಪಿಸಿದ ಗೋಖಲೆ ಸಾರ್ವಜನಿಕ ಸಂಸ್ಥೆಯ ಪತ್ರಿಕೆಯ ಸಂಪಾದಕರೂ ಆಗಿದ್ದರು.
ವಿಶ್ವಕರ್ನಾಟಕಕ್ಕೆ ಸಮಕಾಲೀನವೂ ಒಂದು ರೀತಿಯಿಂದಲೇ ಅದಕ್ಕೆ ಸ್ಪರ್ಧಾಳುವೂ ಆದ 'ತಾಯಿನಾಡು' ಪತ್ರಿಕೆಯೂ ೧೯೨೬ ರಲ್ಲಿ ಪ್ರಾರಂಭವಾಗಿ ಅದರ ಸ್ಥಾಪಕ ಸಂಪಾದಕರಾದ ಪಿ. ಆರ್. ರಾಮಯ್ಯ ಮತ್ತು ಸಹಸಂಪಾದಕರಾದ ವಿ. ಬಿ. ಶ್ರೀನಿವಾಸನ್ ಅವರಿಂದ ಇಂದಿನವರೆಗೆ ರುಜುವಾದ ಮಾರ್ಗದಲ್ಲಿ ನಡೆದು ಬರುತ್ತಿದೆ. ಇದು ಯಾವ ಪಕ್ಷಕ್ಕೂ ಒಲಿಯದೇ ಸಮತೂಕದ ಪತ್ರಿಕೆಯಾಗಿರುವುದರಿಂದ ಇಂದಿನವರೆಗೂ ನಡೆದು ಬರಲು ಸಾಧ್ಯವಾಗಿದೆ. ರುಮಾಲೆ ಚೆನ್ನಬಸವಯ್ಯ, ದಯಾನಂದ ಸಾಗರ್ ಮೊದಲಾದ ದಕ್ಷ ಪತ್ರಿಕೋದ್ಯಮಿಗಳು ಇದರ ಸಂಪಾದಕತ್ವದಲ್ಲಿ ಭಾಗಿಗಳಾಗಿದ್ದಾರೆ. ೧೯೩೧ ರಲ್ಲಿ 'ಪ್ರಜಾಮತ' ಪ್ರಾರಂಭವಾಗಿ ಬಹು ಜನಪ್ರಿಯವಾಯಿತು. ಅದರ ಮಾಲೀಕರಾದ ಗುಪ್ತರು ಇದರ ಪ್ರಖ್ಯಾತಿಗೆ ಮುಖ್ಯ ಕಾರಣರು. ಇದು ಸ್ವಲ್ಪ ಕಾಲದಲ್ಲಿಯೇ ಹುಬ್ಬಳ್ಳಿಯಿಂದಲೇ ಪ್ರಚಾರವಾಗತೊಡಗಿತು. ಕೆಲವು ಕಾಲ 'ಪ್ರಜಾಮಿತ್ರ' ಎಂಬ ಹೊಸ ಹೆಸರಿನಿಂದಲೂ ಪ್ರಚಾರವಾಯಿತು. ಶ್ರೀನಿವಾಸಯ್ಯನವರ ಕಾಲದಲ್ಲಿ ಎಂ.ಎಸ್. ಗುರುಪಾದಸ್ವಾಮಿ ಇದರ ಸಂಪಾದಕರಾಗಿದ್ದರು. ಕೆಲವು ಕಾಲ ಟಿ.ಎಸ್. ಸಿದ್ಧಪ್ಪನವರು ಸಂಪಾದಕರಾಗಿದ್ದರು. ಈಗಲೂ ಕ್ರಮವಾಗಿ ಜನಪ್ರಿಯವಾಗದೆ ಎಚ್. ವಿ. ನಾಗರಾಜು ಈಗ ನೋಡಿಕೊಳ್ಳುತ್ತಿದ್ದಾರೆ. ಈಗ ಅದರ ತೆಲುಗು ಆವೃತ್ತಿ ಪ್ರಾರಂಭವಾಗಿ ಆಂಧ್ರದಲ್ಲಿ ವಿಶೇಷ ಜನಪ್ರಿಯವಾಗಿದೆ.
ಬಿ. ಎನ್. ಗುಪ್ತರು ೧೯೩೪ ರಲ್ಲಿ 'ಜನವಾಣಿಯನ್ನು ಪ್ರಾರಂಭಿಸಿದರು. ಇದು ದೇಶಭಕ್ತಿಯುತವಾದ ರಾಷ್ಟ್ರೀಯ ಪತ್ರಿಕೆಯಾಗಿತ್ತು. ಕೆಲವು ಕಾಲ ಕೆ. ಸಿ. ರೆಡ್ಡಿಯವರೂ ಇದರ ಸಂಪಾದಕರಾಗಿದ್ದರು. ಗುಪ್ತರು ತಮ್ಮ 'ಜನವಾಣಿಯನ್ನು 'ಪ್ರಜಾಮತ ' ವಾರಪತ್ರಿಕೆಯನ್ನು ಕೈಗಾರಿಕೋದ್ಯಮಿ ಶ್ರೀನಿವಾಯ್ಯನವರಿಗೆ ಮಾಡಿದರು. ಜಿ. ಎಸ್. ನರಸಿಂಹಯ್ಯ, ಸೋಮಯಾಜಿಗಳು ಸಂಪಾದಕರಾದರು. 'ಜನವಾಣಿ ' ಸ್ವತಂತ್ರ ಮನೋಭಾವವುಳ್ಳ ಸಂಜೆಯ ಪತ್ರಿಕೆಯಾಗಿತ್ತು. ವೀರಣ್ಣ ಗೌಡರ 'ಚಿತ್ರಗುಪ್ತ' ಇಂಗ್ಲೀಷಿನಲ್ಲಿ ಎಸ್. ಆರ್. ವಿ. ಎನ್ ರಾಘವನ್ ಅವರಿಂದ ಸಂಪಾದಿಸಲ್ಪಟ್ಟ 'ಡೆಮೊಕ್ರಾಟ್' ಅಶ್ವತ್ಥನಾರಾಯಣ ರಾಯರ 'ನವಚೇತನ' ಇವು ಸ್ವಾತಂತ್ರ ಹೋರಾಟಕ್ಕಾಗಿ ದುಡಿದ ರಾಷ್ಟ್ರೀಯ ಪತ್ರಿಕೆಗಳು.
ಸ್ವಾತಂತ್ರ್ಯೋತ್ತರ ಮತ್ತು ಪ್ರಸಕ್ತ
ಕಳೆದ ಶತಮಾನದ ಅಂತ್ಯದಲ್ಲಿಯೂ ಈ ಶತಮಾನದ ಪ್ರಾರಂಭದಲ್ಲಿಯೂ ಭಾಷಾ ಸಾಹಿತ್ಯಗಳ ಅಭಿವೃದ್ಧಿಗಾಗಿ ಅನೇಕ ಪತ್ರಿಕೆಗಳು ಜನ್ಮತಾಳಿದವು. 'ಪುಷ್ಪಮಾಲಿಕೆ' ಮತ್ತು ' ಚಂದ್ರೋದಯ ಪತ್ರಿಕೆಗಳನ್ನು ಮದನಸೆಟ್ಟಿ ಕಲ್ಯಾಣಪ್ಪನವರೂ ವಿಭೂತಿ ಹುಚ್ಚಯ್ಯನವರೂ ಪ್ರಾರಂಭಿಸಿದರು. ದೇಸಾಯಿ ಶಿವಪ್ಪನವರು 'ಕರ್ನಾಟಕ ಪತ್ರ' ವನ್ನು ಹೊರಡಿಸಿದರು. ವೆಂಕಟರಂಗೋಕಟ್ಟಿಯವರು 'ಲೋಕ ಶಿಕ್ಷಕ' ಮಾಸಪತ್ರಿಯನ್ನೂ, ಅನಾಡ ಚೆನ್ನ ಬಸಪ್ಪನವರು 'ಕರ್ನಾಟಕ ವೃತ್ತ' ಇವನ್ನೂ ಮಮಲಾಪುರ ಗುರುರಾಯರು 'ಲೋಕಬಂಧು'ವನ್ನು ಪ್ರಕಟಿಸಿದರು. ಬಳ್ಳಾರಿ ರಾಮರಾಯರ ಸಂಪಾದಕತ್ವದಲ್ಲಿ ' ರಾಜಹಂಸ'ವೂ ಹೊಸಕೇರಿ ಅಣ್ಣಾಚಾರ್ಯರ ನೇತೃತ್ವದಲ್ಲಿ 'ಧನಂಜಯ' ಪತ್ರಗಳು ಜನ್ಮತಾಳಿದವು. ಬಾಗಲಕೋಟೆಯ ಕೆರೂರು ವಾಸುದೇವಾಚಾರ್ಯರು ಹುಬ್ಬಳ್ಳಿಯಲ್ಲಿ 'ಕನ್ನಡ ಕೇಸರಿ' ವಾರಪತ್ರಿಕೆಗೂ 'ಸಚಿತ್ರಭಾರತ' ಮಾಸಪತ್ರಿಕೆಗೂ ಜನ್ಮ ದಾತರಾದರು. ದಿವಾಕರ ರಂಗರಾಯರೂ, ಮಧ್ವರಾಯರೂ, ಕರ್ಮವೀರಕ್ಕೆ ಜನಕರಾದರು. ಗದುಗಿಲ್ಲಿ ಉಮಚಗಿ ಶೀನಪ್ಪನವರು 'ರಸಿಕರಂಜಿನಿ' ವಾರಪತ್ರಿಕೆಗೆ ಅಸ್ತಿಭಾರ ಹಾಸಿದರು. ಬಿಜಾಪುರದಲ್ಲಿ 'ಕರ್ನಾಟಕ ವೈಭವ'ವು ಉದಯವಾಯಿತು. ಹುನುಗುಂದ ಕೃಷ್ಣರಾಯರೇ ಮೊದಲಾದ ಮೂವರಿಂದ ಸ್ಥಾಪಿತವಾದ ಭಾಷಾಸೇವಕ' ಮಾಸಪತ್ರಿಕೆಯಲ್ಲಿ ಸಂಸ್ಕೃತದ ಮಾಲತೀಮಾಧವ ಮತ್ತು ಶಾಕುಂತಲಗಳು ಕುರುಹಿನ ಬಕುಳಹಾರ ಮತ್ತು 'ಕೇಡುತಂದ ಉಂಗುರ ' ಎಂಬ ಹೆಸರುಗಳಿಂದ ಪ್ರಕಟವಾದವು. ಬೆಳಗಾವಿಯಲ್ಲಿ 'ಮಾತೃಭೂಮಿ' ಮತ್ತು 'ಕರ್ನಾಟಕ ಮಿತ್ರ' ಪತ್ರಿಗಳೂ ಕುಮಟದಲ್ಲಿ ಕರ್ನಾಟಕ ಧುರೀಣ ಮತ್ತು ಕನ್ನಡ ವೃತ್ತಗಳು ಅವತಾರವಾದುದೂ ಈ ಕಾಲದಲ್ಲಿಯೇ.
ಬೆಳಗಾವಿಯಲ್ಲಿ ಕರ್ನಾಟಕ ಏಕೀಕರಣಕಾರರು ೧೯೩೩ ರಲ್ಲಿ 'ಸಂಯುಕ್ತ ಕರ್ನಾಟಕ'ವನ್ನು ಪ್ರಾರಂಭಿಸಿದರು. ದತ್ತೋಪಂತ ಬೆಳವಿ, ನಾರಾಯಣರಾವ್ ಜೋಷಿ, ದಾತಾರ ಬೆಳವಂತರಾಯರು, ಗೋಖಲೆ ಕೇಶವರಾವ್ ಇವರು ಇದರ ವ್ಯವಸ್ಥಾಪಕರಲ್ಲಿ ಕೆಲವರು ಈ ಪತ್ರಿಕೆ ಬೇಗನೆ ದಿನಪತ್ರಿಕೆಯಾಯಿತು. ದಿವಾಕರರ ಬಿಡುಗಡೆಯಾದ ಮೇಲೆ 'ಲೋಕ ಶಿಕ್ಷಣ ಟ್ರಸ್ಟು' ಇದನ್ನು ವಹಿಸಿಕೊಂಡಿತು. ಅಲ್ಲಿಯ ಕಾಲವು ಶತಮಾನಗಳಕಾಲ ಹನುಮಂತರಾಯರೇ ಅದರ ಸಂಪಾದಕರಾಗಿದ್ದರು ಮತ್ತು ಇದು ಬೆಂಗಳೂರು ಆವೃತ್ತಿ ೧೯೫೯ ರಲ್ಲಿ ಪ್ರಾರಂಭವಾಯಿತು. ರೋಟರೀ ಮುದ್ರಣ ಯಂತ್ರವನ್ನು ತಂದು 'ಸಂಯುಕ್ತ ಕರ್ನಾಟಕ' ಸ್ಥಿರೀಕೃತವಾಯಿತು. ಟ್ರಸ್ಟು ಗ್ರಾಮಸ್ಥರಿಗಾಗಿ 'ಕಾಮಧೇನು' ಎಂಬ ಮಾಸಪತ್ರಿಕೆಯನ್ನು ಪ್ರಾರಂಭಿಸಿತು. ೧೯೩೭ ರಲ್ಲಿ ಎನ್. ಎಸ್. ಹರ್ಡಿಕಕ್ ಅವರು 'ಹುಬ್ಬಳ್ಳಿ ಗೆಜೆಟ್' ಎಂಬ ವಾರಪತ್ರಿಕೆಯನ್ನು ಹುಬ್ಬಳ್ಳಿಯ ಪೌರಸಮಸ್ಯೆಗಳಿಗಾಗಿ ಪ್ರಾರಂಭಿಸಿದರು. ೧೯೪೭ ರಲ್ಲಿ ಇದು 'ಜೈಹಿಂದ್' ಎಂಬ ಹೊಸ ಹೆಸರನ್ನು ತಾಳಿತು.
ಮಂಗಳೂರು ಕರ್ನಾಟಕದಲ್ಲಿ ಆದಿಕಾಲದ 'ಕೃಷ್ಣಸೂಕ್ತಿ' 'ಮಧುರವಾಣಿ' ಮೊದಲಾದ ಪತ್ರಿಕೆಗಳೇ ಅಲ್ಲದೆ 'ಕಂಠೀರವ', 'ನವಯುಗ' 'ಸ್ವತಂತ್ರ ಭಾರತ', 'ಪ್ರಭಾತ', 'ರಾಷ್ಟ್ರಬಂಧು', 'ಸ್ವದೇಶಾಭಿಮಾನಿ'. 'ಸ್ವರಾಜ್ಯ', 'ರಾಷ್ಟ್ರಮತ' ಮುಂತಾದವು ಉಪಯುಕ್ತ ಕೆಲಸಗಳನ್ನು ಮಾಡಿವೆ. ಅಲ್ಲಿಯ ಸಂಪಾದಕ ವರ್ಗದಲ್ಲಿ ಪಂಜೆಮಂಗೇಶರಾವ್, ಬೆನಗಲ್ ರಾಮರಾವ್, ರಾಜಗೋಪಾಲಕೃಷ್ಣರಾವ್, ಉಲ್ಲಾಳ ವೆಂಕಟರಾವ್, ಕೆ. ಶಂಕರಭಟ್ಟ ಮೊದಲಾದವರು ಸುಪ್ರಸಿದ್ಧರು. ಹೈದರಾಬಾದ್ ಪ್ರಾಂತ್ಯದಲ್ಲಿ 'ಹೈದರಾಬಾದ್ ಸಮಾಚಾರ್' ಮತ್ತು 'ಸಾಧನ' ಎಂಬುವು ಗಣ್ಯವಾದವು. ಜಿ. ಕೆ. ಪಾಣೀಶಾಚಾರ್ಯರು ಅಲ್ಲಿಯ ಗಣ್ಯಪತ್ರಿಕೋದ್ಯಮಿಗಳು. ಕೊಡನಿನಲ್ಲಿ 'ಕೊಡಗುವೃತ್ತಾಂತ', 'ಕೊಡಗು' ಎಂಬ ಸ್ಥಳೀಯ ಪತ್ರಿಕೆಗಳು ಸಿ. ಎ. ಪೂಣಚ್ಚ ಮತ್ತು ವಿ. ಪಿ. ಬೆಳ್ಳಪ್ಪ ಎಂಬುವರ ಸಂಪಾದಕತ್ವದಲ್ಲಿ ನಡೆಯುತ್ತಿದೆ.
ಸ್ವಾತಂತ್ರ್ಯೋತ್ತರ ಕಾಲದಲ್ಲಿ ವಾರ ಮತ್ತು ದಿನಪತ್ರಿಕೆಗಳು ಅಸಂಖ್ಯೇಯವಾಗಿ ಹುಟ್ಟಿವೆ. ಈಗ ಪತ್ರಿಕೋದ್ಯಮ ಒಂದು ಶಾಸ್ತ್ರೀಯ ವೃತ್ತಿಯಾಗಿದೆ. ಪತ್ರಿಕಾಕರ್ತರಿಗೆ ಶಾಸ್ತ್ರೀಯ ದೃಷ್ಟಿ ಧ್ಯೇಯಗಳು ಸಿದ್ಧಿಯಾಗಿದೆ. ಅವರು ದೇಶವಿದೇಶಗಳಲ್ಲಿ ಸೂಕ್ತ ಶಿಕ್ಷಣವನ್ನು ಪಡೆದು ಶಾಸ್ತ್ರೀಯ ರೀತಿಯಲ್ಲಿ ತಮ್ಮ ವೃತ್ತಿಯನ್ನು ನಡೆಸಲು ಯೋಗ್ಯತೆಯನ್ನು ಸಂಪಾದಿಸುತ್ತಿದ್ದಾರೆ. ಪ್ರತ್ಯೇಕ ಪತ್ರಿಕೆಗಳ ರೀತಿ ರಚನೆ ಮತ್ತು ಧ್ಯೇಯಗಳು ಒಂದು ರೀತಿಯಲ್ಲಿ ನಿಷ್ಕೃಷ್ಟವಾಗುತ್ತಿವೆ. ವಿಶ್ವವಿದ್ಯಾನಿಲಯಗಳಲ್ಲಿ ಪತ್ರಿಕೋದ್ಯಮವು ವ್ಯಾಸಂಗ ವಿಷಯದಲ್ಲಿ ಒಂದಾಗಿ ಅಂಗೀಕೃತವಾಗಿರುವುದರಿಂದ ಅದಕ್ಕೆ ಹೆಚ್ಚಿನ ಗೌರವವುಂಟಾಗಿದೆ.
ಈಗಿನ ಪತ್ರಿಕೆಗಳಲ್ಲಿ 'ಪ್ರಜಾವಾಣಿ' ಪ್ರಮುಖ ಪತ್ರಿಕೆಯಾಗಿದೆ. ಆಂಗ್ಲ ಭಾಷಾ ಪತ್ರಿಕೆಯಾದ 'ಡೆಕ್ಕನ್ ಹೆರಾಲ್ಡ್' ಜೊತೆಯಲ್ಲಿ ಇದು ೧೯೪೮ ರಲ್ಲಿ ಪ್ರಾರಂಭವಾಯಿತು. ಜನಪ್ರಿಯವೂ ಆಯಿತು. ಇದರ ಪ್ರಥಮ ಸಂಪಾದಕರು ಬಿ. ಪುಟ್ಟಸ್ವಾಮಿಯವರು. ನಂತರ ಖಾದ್ರಿ ಶಾಮಣ್ಣನವರು, ಬಿ. ಎಸ್. ರಾಮಚಂದ್ರರಾಯರು, ಈಗ ಕೆ.ಎನ್.ಶಾಂತ ಕುಮಾರ್ ಸಂಪಾದಕರಾಗಿದ್ದಾರೆ. ಇದರಲ್ಲಿ ಅನೇಕ ರಾಜಕೀಯ ವಿಷಯಗಳು ರಾಷ್ಟ್ರೀಯ ಮತ್ತು ಅಂತರಾಷ್ಟ್ರೀಯ ಮಟ್ಟದಲ್ಲಿ ವಿಚಾರ ಮಾಡಲಾಗುತ್ತಿದೆ. ಇದರ ಪ್ರಸಾರ ಗಮನಾರ್ಹವಾಗಿದೆ. 'ವಿಜಯವಾಣಿ', 'ವಿಜಯ ಕರ್ನಾಟಕ', 'ಉದಯವಾಣಿ', 'ಕನ್ನಡ ಪ್ರಭ' ಮು೦ತಾದವು ಪ್ರಸಕ್ತ ಕನ್ನಡ ದಿನಪತ್ರಿಕೆಗಳು.
'ಪ್ರಪಂಚ' ಎಂಬ ಪತ್ರಿಕೆಯನ್ನು ೧೯೫೯ ರಲ್ಲಿ ಸಾಲೀಲ ಪುಟ್ಟಪ್ಪನವರು ಪ್ರಾರಂಭಿಸಿದರು. ಇವರು ಪತ್ರಿಕೋದ್ಯಮದಲ್ಲಿ ಎಂ. ಎಸ್. ಸಿ. ಪದವೀಧರರು. ೧೯೫೯ ರಲ್ಲಿ 'ವಿಶ್ವವಾಣಿ'ಯನ್ನು ಪ್ರಾರಂಭಿಸಿದರು. ಸುದ್ದಿಪತ್ರಿಕೆಯಾದ ಇದು ನಾಲ್ಕು ಪುಟಗಳಿಂದ ಕೂಡಿದ್ದರೂ ಉತ್ತಮ ಲೇಖನಗಳಿಂದ ವಿಶಿಷ್ಟವಾಗಿದೆ. ಸಾಹಿತ್ಯ ದೃಷ್ಟಿಯಿಂದಲೇ ಗಣ್ಯವಾದುದು ಪಾಕ್ಷಿಕ, ಮಾಸಿಕ, ತ್ರೈಮಾಸಿಕ ಪತ್ರಿಕೆಗಳು (ಕೆಲವು ದಿನ ಪತ್ರಿಕೆಗಳ ಸಾಪ್ತಾಹಿಕ ಪ್ರಕರಣಗಳಲ್ಲಿ ಸಾಹಿತ್ಯಕ್ಕೆ ಸಂಬಂಧಪಟ್ಟ ವಿಷಯ,ಕತೆ, ಕಾದಂಬರಿಗಳು ಅಡಕವಾಗುತ್ತಿವೆ). ಇವುಗಳಲ್ಲಿ 'ಮನೋರಮಾ', ಚಲನಚಿತ್ರ ಪ್ರಪಂಚವನ್ನು ಕುರಿತದ್ದು. 'ಕಥಾವಳಿ', 'ಕಥಾಕುಂಜ', 'ಕತೆಗಾರ' ಇವು ಕತೆಗಳಿಗಾಗಿ ಮೀಸಲಾಯಿತು. 'ತಮಾಷ್', ಸಣ್ಣ ಕಥೆಗಳ ಪತ್ರಿಕೆ. 'ನಗುವನಂದ', 'ಕೊರವಂಜಿ', 'ವಿಕಟವಿನೋದಿನಿ', 'ವಿನೋದ' ಇವು ವಿನೋದ ಪ್ರಧಾನವಾದ ಪತ್ರಿಕೆಗಳು. 'ಸರಸ್ವತಿ', 'ಸೋದರಿ', 'ಶಕ್ತಿ' ಮಹಿಳೆಯರ ಪತ್ರಿಕೆಗಳು. 'ಕಂದ', 'ಬಾಲಪ್ರಪಂಚ', 'ಮಕ್ಕಳ ಪುಸ್ತಕ', 'ಚಂದಮಾಮ' ಮಕ್ಕಳ ಪತ್ರಿಕೆಗಳು. 'ಜಯಕರ್ನಾಟಕ', 'ಜಯಂತಿ', 'ಜೀವನ', 'ಪ್ರಬುದ್ಧಕರ್ನಾಟಕ', 'ಕರ್ನಾಟಕ (ಕನ್ನಡ)', 'ವರಿಷತ್ಪತ್ರಿಕೆ', 'ಕನ್ನಡ ನುಡಿ' ಗಳು ವಿವಿಧ ಸಾಹಿತ್ಯ ಪ್ರಕಾರಗಳನ್ನು ಪ್ರಕಟಿಸಿ ಕನ್ನಡ ಸಾಹಿತ್ಯವು ಸರ್ವತೋಮುಖವಾಗಿ ಬೆಳೆಯಲು ಸಹಾಯ ಮಾಡಿವೆ. ಇವುಗಳಲ್ಲಿ 'ಪ್ರಬುದ್ಧ ಕರ್ನಾಟಕ'ಕ್ಕೆ ಅಗ್ರಸ್ಥಾನ. ಇದರ ಜೊತೆಯಲ್ಲಿಯೇ ವಿಶ್ವವಿದ್ಯಾನಿಲಯದಿಂದ ಪ್ರಕಟವಾಗುತ್ತಿರುವ 'ಮಾನವಿಕ ಕರ್ನಾಟಕ' ಮತ್ತು 'ವಿಜ್ಞಾನ ಕರ್ನಾಟಕ' ಗಳು ಸ್ತುತ್ಯರ್ಹವಾದ ಕೆಲಸವನ್ನು ಮಾಡುತ್ತಿವೆ.
'ಪ್ರಬುದ್ಧ ಕರ್ನಾಟಕ'ದ ವೈಜ್ಞಾನಿಕ ಶಾಖೆಯ ಚಿನ್ನದ ಸಂಪುಟಗಳು (ಎರಡು) ವಿಜ್ಞಾನ ಪ್ರಪಂಚದಲ್ಲಿ ಬಹುಗಣ್ಯವಾಗಿ ಪತ್ರಿಕೋದ್ಯಮದ ಮಟ್ಟವನ್ನು ಬಹು ಎತ್ತರಕ್ಕೆ ಕೊಂಡೊಯ್ದಿದೆ. ಪತ್ರಿಕೋದ್ಯಮದ ಸರ್ವತೋಮುಖವಾದ ಬೆಳವಣಿಗೆಯಿಂದ ಕನ್ನಡ ಭಾಷಾ ಸಂಪತ್ತು ಬೆಳೆದಿದೆ. ಪ್ರಾಂತಭೇದವು ಮಾಯವಾಗುತ್ತಿದೆ. ಶೈಲಿಯು ಶಕ್ತಿ ಪೂರ್ಣವಾಗುತ್ತಿದೆ. ಮಕ್ಕಳ ಸಾಹಿತ್ಯ, ಶಿಶು ಸಾಹಿತ್ಯ, ಮಹಿಳಾ ಸಾಹಿತ್ಯ ಬಹುಮುಖಿಯಾಗಿ ಬೆಳೆಯುತ್ತಿದೆ. ಸಾಹಿತ್ಯ ಯಥೇಚ್ಛವಾಗಿ ಬೆಳೆಯುತ್ತಿದೆ. ಹೊಸ ಲೇಖಕರಿಗೆ ಅವಕಾಶವನ್ನು ಕಲ್ಪಿಸುತ್ತಿದೆ. ಅನೇಕ ಪತ್ರಿಕೆಗಳು ನಡೆಸುತ್ತಿರುವ ವಿವಿಧ ಸ್ಪರ್ಧೆಗಳು ಜನರಿಗೆ ಸ್ಪೂರ್ತಿದಾಯಕವಾಗಿದೆ. ಜನಪದ ಸಾಹಿತ್ಯದ ಪುನರುದ್ಧಾರವಾಗುತ್ತಿದೆ. ಉತ್ಪಾದನೆ, ವಿತರಣೆ, ಸಂಪಾದನೆ, ಜ್ಞಾನ ಪ್ರಸಾರ, ನಿರುದ್ಯೋಗ ಪರಿಹಾರ, ಲೇಖಕರ ಸಂಭಾವನೆ, ಭಿನ್ನರುಚಿಗಳ ಸಮನ್ವಯ ಮೊದಲಾದ ದೃಷ್ಟಿಯಿಂದ ಪತ್ರಿಕೋದ್ಯಮವು ರಾಷ್ಟ್ರಾಭಿವೃದ್ಧಿಯ ಕಾರ್ಯದಲ್ಲಿ ಬಹು ಯಶಸ್ವಿಯಾಗಿದೆ. ಮೇಲೆಯೇ ತಿಳಿಸಿರುವಂತೆ ಪತ್ರಿಕೋದ್ಯಮ ಅದರ ವಿವಿಧ ಶಾಖೆಗಳಾದ ಸೂಕ್ತ ಸಂಗ್ರಹ, ವಿತರಣೆ, ಸಂಪಾದನೆ, ವರದಿ, ಮುದ್ರಣ, ಅಗ್ರಲೇಖನ, ವಿಮರ್ಶೆ ಮೊದಲಾದ ಎಲ್ಲ ಕ್ಷೇತ್ರದಲ್ಲಿಯೂ ವಿಶೇಷ ಅಭಿವೃದ್ಧಿಗೂ, ಪ್ರಾವೀಣ್ಯತೆಗೂ ಅವಕಾಶವನ್ನು ಕಲ್ಪಿಸಿದೆ. ಜ್ಞಾನ ಪ್ರಸಾರ ಮತ್ತು ವಾಚನಾಭಿರುಚಿಯ ಪ್ರೋತ್ಸಾಹ ಕಾರ್ಯದಲ್ಲಿ ಅದರ ಸ್ಥಾನ ಬಹು ಹಿರಿದಾದದ್ದು. ಕನ್ನಡ ಪತ್ರಿಕೋದ್ಯಮ ಇಂದು ಇತರ ಯಾವ ಭಾಷಾ ಪತ್ರಿಕೋದ್ಯಮದೊಡನೆಯೂ ಸಮಮಟ್ಟವನ್ನು ಸ್ಪರ್ಧಿಸಬಲ್ಲುದು. ಕೆಲವು ಪತ್ರಿಕೆಗಳ ಪ್ರಸಾರ ಆರು ಲಕ್ಷದವರೆಗೆ ಏರಿರುವುದು ಗಮನಾರ್ಹವಾದರೂ ಕಲ್ಕತ್ತಾದ ಕೆಲವು ವಂಗ ಪತ್ರಿಕೆಗಳು ಮತ್ತು ಮದ್ರಾಸಿನ ಕೆಲವು ತಮಿಳು ಪತ್ರಿಕೆಗಳು ಮೂವತ್ತು ಲಕ್ಷವನ್ನು ಮೀರಿರುವುದು ಕನ್ನಡ ಪತ್ರಿಕೆಗಳೂ ಅಭಿವೃದ್ಧಿಯಾಗುವುದಕ್ಕೆ ವಿಶೇಷ ಅವಕಾಶವಿದೆ ಎಂಬ ಅಂಶವನ್ನು ಮನಗಾಣಿಸುತ್ತಿವೆ. ಪತ್ರಿಕೆಗಳು, ಜನತೆಯ ವಿಶ್ವವಿದ್ಯಾನಿಲಯವೆಂಬುದು ಪ್ರತಿದಿನವೂ ಅನುಭವಕ್ಕೆ ಬರುತ್ತಿರುವ ನಿತ್ಯ ಸತ್ಯವಾಗಿದೆ.
ಉಲ್ಲೇಖ
ವರ್ಗ:ಪತ್ರಿಕೋದ್ಯಮ
೧೯೨೪
ಮರಣ
ವರ್ಗ:೧೯೨೪
೧೯೨೫
ಮರಣ
ವರ್ಗ:೧೯೨೫
ಪೇಯ್ಟೊ ಸರೋವರ
ಪೆಯ್ಟೊ ಸರೋವರ / / ˈpiːtoʊ / PEE -toh ) ಕೆನಡಾದ ರಾಕೀಸ್‌ನಲ್ಲಿರುವ ಬ್ಯಾನ್ಫ್ ರಾಷ್ಟ್ರೀಯ ಉದ್ಯಾನವನದಲ್ಲಿರುವ ಹಿಮನದಿಯಿಂದ ತುಂಬಿದ ಸರೋವರವಾಗಿದೆ . ಈ ಸರೋವರವು ಐಸ್ಫೀಲ್ಡ್ಸ್ ಪಾರ್ಕ್ವೇ ಬಳಿ ಇದೆ. ಈ ಸರೋವರವನ್ನು ಬ್ಯಾನ್ಫ್ ಪ್ರದೇಶದಲ್ಲಿ ಆರಂಭಿಕ ಟ್ರಯಲ್ ಗೈಡ್ ಮತ್ತು ಟ್ರ್ಯಾಪರ್ ಬಳಿ ಬಿಲ್ ಪೆಯ್ಟೊ ಎಂದು ಹೆಸರಿಸಲಾಯಿತು.
ಈ ಸರೋವರವು ಕಾಲ್ಡ್ರಾನ್ ಪೀಕ್, ಪೆಯ್ಟೊ ಪೀಕ್ ಮತ್ತು ಮೌಂಟ್ ಜಿಮ್ಮಿ ಸಿಂಪ್ಸನ್ ನಡುವಿನ ವಾಪುಟಿಕ್ ಶ್ರೇಣಿಯ ಕಣಿವೆಯಲ್ಲಿ ೧೮೬೦ ಮೀ (೬೧೦೦ ಅಡಿ) ಎತ್ತರದಲ್ಲಿ ರೂಪುಗೊಂಡಿದೆ.
ಬೇಸಿಗೆಯಲ್ಲಿ, ಸಮೀಪದ ಹಿಮನದಿಯಿಂದ ಸರೋವರಕ್ಕೆ ಗಮನಾರ್ಹ ಪ್ರಮಾಣದ ಗ್ಲೇಶಿಯಲ್ ರಾಕ್ ಫ್ಲೋರ್ ಹರಿಯುತ್ತದೆ ಮತ್ತು ಈ ಅಮಾನತುಗೊಂಡ ಕಲ್ಲಿನ ಕಣಗಳು ಸರೋವರಕ್ಕೆ ವಿಶಿಷ್ಟವಾದ ಪ್ರಕಾಶಮಾನವಾದ, ವೈಡೂರ್ಯದ ಬಣ್ಣವನ್ನು ನೀಡುತ್ತದೆ. ಅದರ ಪ್ರಕಾಶಮಾನವಾದ ಬಣ್ಣದಿಂದಾಗಿ, ಸರೋವರದ ಚಿತ್ರಗಳು ಆಗಾಗ್ಗೆ ಸಚಿತ್ರ ಪುಸ್ತಕಗಳಲ್ಲಿ ಕಾಣಿಸಿಕೊಳ್ಳುತ್ತದೆ ಮತ್ತು ಸರೋವರದ ಸುತ್ತಲಿನ ಪ್ರದೇಶವು ಜನಪ್ರಿಯ ದೃಶ್ಯವೀಕ್ಷಣೆಯ ಸ್ಥಳವಾಗಿದೆ. ೨೦೨೧ರಲ್ಲಿ, | ಪಾರ್ಕ್ಸ್ ಕೆನಡಾ ಸರೋವರದ ದೃಷ್ಟಿಕೋನ, ಹಾದಿಗಳು ಮತ್ತು ಪಾರ್ಕಿಂಗ್ ಪ್ರದೇಶಗಳಿಗೆ ಸುಧಾರಣೆಗಳನ್ನು ಪೂರ್ಣಗೊಳಿಸಿತು. ಐಸ್‌ಫೀಲ್ಡ್ಸ್ ಪಾರ್ಕ್‌ವೇಯಲ್ಲಿನ ಅತಿ ಎತ್ತರದ ಬಿಂದುವಾದ ಬೋ ಶಿಖರದಿಂದ ಈ ಸರೋವರವು ಉತ್ತಮವಾಗಿ ಕಾಣುತ್ತದೆ.
ಈ ಸರೋವರವು ಕ್ಯಾಲ್ಡ್ರಾನ್ ಸರೋವರ ಮತ್ತು ಪೆಯ್ಟೊ ಗ್ಲೇಸಿಯರ್‌ನಿಂದ (ವಾಪ್ಟಾ ಐಸ್‌ಫೀಲ್ಡ್‌ನ ಭಾಗ) ನೀರನ್ನು ಹರಿಸುತ್ತದೆ ಅಲ್ಲದೆ ಪೆಯ್ಟೊಕ್ರೀಕ್‌ನಿಂದ ಈ ಸರೋವರವನ್ನು ಪೋಷಿಸಲಾಗುತ್ತದೆ. ಪೆಯ್ಟೊ ಸರೋವರವು ಮಿಸ್ತಾಯಾ ನದಿಯ ಮೂಲವಾಗಿದೆ. ಇದು ಸರೋವರದ ಹೊರಹರಿವಿನಿಂದ ವಾಯುವ್ಯಕ್ಕೆ ಹೋಗುತ್ತದೆ. link=//upload.wikimedia.org/wikipedia/commons/thumb/3/31/1_peyto_lake_pano_2019.jpg/498px-1_peyto_lake_pano_2019.jpg|center|thumb|498x498px| ಬೋ ಶೃಂಗಸಭೆಯಿಂದ ಕಾಣುವ ಪೆಯ್ಟೊ ಸರೋವರ
ಉಲ್ಲೇಖಗಳು
<references group="" responsive="1">
ಬಾಹ್ಯ ಕೊಂಡಿಗಳು
ವರ್ಗ:ಸರೋವರಗಳು ವರ್ಗ:ಕೆನಡಾ ದೇಶ ವರ್ಗ:[[ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ]]
ಕಾಗದ
ಪರಿಚಯ
ಆಧುನಿಕ ಕಾಗದವು ತೆಳುವಾದ  ಪದರವಾಗಿದ್ದು ಮರದ ಎಳೆಗಳನ್ನು ಒತ್ತಾಗಿ ಸೇರಿಸುವುದರಿಂದಾಗಿದೆ. ಜನರು ಕಾಗದವನ್ನು ಬರೆಯಲು, ಪುಸ್ತಕವನ್ನು ತಯಾರಿಸಲು ಉಪಯೋಗಿಸುತ್ತಾರೆ. ಕಾಗದವು ನೀರಿನಂತಹ ದ್ರವ ವಸ್ತುಗಳನ್ನು ಹೀರುವ ಗುಣವುಳ್ಳದ್ದರಿಂದ ಸ್ವಚ್ಛಗೊಳಿಸಲು ಕೂಡ ಕಾಗದವನ್ನು ಉಪಯೋಗಿಸುತ್ತಾರೆ.
ಕಾಗದ ಮಾಡುವ ವಿಧಾನ
ಆಧುನಿಕ ಕಾಗದವು ಮರದ ತಿರುಳಿನಿಂದ ಮಾಡಲ್ಪಟ್ಟಿರುತ್ತದೆ. ಮರದ ತಿರುಳನ್ನು ಅರೆದು ಅದನ್ನು ನೀರು ಮತ್ತು ಇತರ ರಾಸಾಯನಿಕಗಳೊಂದಿಗೆ ಮಿಶ್ರಣ ಮಾಡಿ ಕಾಗದದ ತಿರುಳು ಎನ್ನುವ ತೆಳುವಾದ ದ್ರವವನ್ನು ತಯಾರಿಸುತ್ತಾರೆ. ಕಾಗದದ ತಿರುಳನ್ನು ಬ್ಲೀಚಿಂಗೆ ಒಳಪಡಿಸಿದಾಗ ಅದು ಬಿಳಿಯ ಬಣ್ಣದ ಕಾಗದ ತಯಾರಾಗುತ್ತದೆ. ಇದೆ ಕಾಗದದ ತಿರುಳಿಗೆ ಬಣ್ಣಗಳನ್ನು ಸೇರಿಸಿದಾಗ ಬಣ್ಣದ ಕಾಗದ ತಯಾರಾಗುತ್ತದೆ. ಕಾಗದದ ತಿರುಳನ್ನು ಯಂತ್ರದಲ್ಲಿ ಒತ್ತಿದಾಗ ಕಾಗದದ ಆಳೆಗಳು ತಯಾರಾಗುತ್ತವೆ. ಈ ಆಳೆಗಳನ್ನು ಒಣಗಿಸಿ ನಂತರ ಬೇಕಾದ ಗಾತ್ರಕ್ಕೆ ಆಳೆಗಳಾಗಿ ಕತ್ತರಿಸುತ್ತಾರೆ.
ಮಾಡುವ ವಿಧಾನ
https://en.wikipedia.org/wiki/Papermaking
ಉಲ್ಲೇಖ
https://en.wikipedia.org/wiki/Paper ವರ್ಗ:ಲೇಖನ ಸಾಮಾಗ್ರಿ
ಬಾಪ್ಸ್ ಸ್ವಾಮಿನಾರಾಯಣ್ ಮಂದಿರ್, ಟೊರಾಂಟೋ
thumb|right|300px|'ಬಾಪ್ಸ್ ಸ್ವಾಮಿನಾರಾಯಣ್ ಮಂದಿರ್, ಟೊರಾಂಟೋ, ಮಹಾದ್ವಾರ'(೨೦೧೨) ಕೆನಡಾರಾಷ್ಟ್ರದ ರಾಜಧಾನಿ, ಟೊರಾಂಟೋನಗರದ ಹತ್ತಿರದ ಎಟೊಬಿಕಾಕ್(Etobicoke)ನಲ್ಲಿರುವ, BAPS '(ಬೋಚಸನ್),'ಬೋಚಸನ್ವಾಸಿ ಶ್ರೀ ಅಕ್ಷರ ಪುರುಷೋತ್ತಮ್ ಸ್ವಾಮಿನಾರಾಯಣ ಸಂಸ್ಥ'(Bochasanwasi Shree Akshar Purushottam Swaminarayan Sanstha),ಸ್ವಾಮಿತ್ವದ 'ಶ್ರೀ.ಪ್ರಮುಖ ಸ್ವಾಮಿ ಮಹಾರಾಜ್' ರವರ ಕರಕಮಲಗಳಿಂದ ೨೦೦೭ ರ, ಜುಲೈ, ೨೨ ರಂದು. (೧೦ ವರ್ಷಗಳನಂತರ),'ಅಕ್ಷರಧಾಮ' ದ ಸ್ಥಾಪನೆಮಾಡಲಾಯಿತು. ಶ್ರೀ.ಪ್ರಮುಖ ಸ್ವಾಮಿಗಳು ಬಾಪ್ಸ್ ಸಂಸ್ಥೆಯ ರುವಾರಿಗಳಾಗಿ ತಮ್ಮ ಜೀವನದ ಬಹುಮೂಲ್ಯ ಸಮಯವನ್ನು ಮುಡಿಪಾಗಿಟ್ಟಿದ್ದಾರೆ. ಈ 'ಅಕ್ಷರಧಾಮ'ದ ಆರಂಭೋತ್ಸವದ ಸಂಧರ್ಭದಲ್ಲಿ ಕೆನಡಾ ರಾಷ್ಟ್ರದ ಪ್ರಧಾನಿ, 'ಮಿ.ಸ್ಟೀಫನ್ ಹಾಪರ್', ಹಾಗೂ ಆಂಟೇರಿಯೋ ರಾಜ್ಯದ ಮುಖ್ಯಮಂತ್ರಿ, 'ಮಿ. ಡಾಲ್ಟನ್ ಮ್ಯಾಗಿಂಟಿ', ಫೆಡರಲ್ ವಿರೋಧ ಪಕ್ಷದ ನಾಯಕ, ಮಿ. ಸ್ಟೀಫನ್ ಡಿಯನ್, ಮತ್ತು ಭಾರತದ ರಾಯಭಾರಿ, ಶ್ರೀ.'ರಾಜಮಣಿ ಲಕ್ಷ್ಮೀನಾರಾಯಣ್', ಪಾಲ್ಗೊಂಡಿದ್ದರು. ೨ ಸಾವಿರಜನ ಕಾರೀಗರ್ ಗಳು ಪ್ರಾಚೀನ ವಾಸ್ತುಶಿಲ್ಪದ ಪರಂಪರಾಗತ ತತ್ವಗಳನ್ನು ಶ್ರದ್ಧೆಯಿಂದ ಪರಿಪಾಲಿಸುತ್ತಾ, ತಮ್ಮ ಶಿಲ್ಪದಲ್ಲಿ ಪ್ರಾವೀಣ್ಯತೆಯನ್ನು ಸ್ಥಾಪಿಸಿ, ಕೆನಡಾದೇಶದಲ್ಲಿ ಭಾರತೀಯ ಕಲೆ, ಸಂಸ್ಕೃತಿಯ ವೈಭವಗಳನ್ನು ಪ್ರದರ್ಶಿಸಿದರು. 'ಟರ್ಕಿಯ ಲೈಮ್ ಸ್ಟೋನ್,' ಮತ್ತು ಇಟಲಿಯ ಅಮೃತಶಿಲೆಗಳ ಬಳಕೆಯನ್ನು ಸಂಧರ್ಬೋಚಿತವಾಗಿ ಬಳಸಿ, ಕಟ್ಟಡನಿರ್ಮಾಣದ ಹಿರಿಮೆಯನ್ನು ಸ್ಥಾನೀಯಜನರು ಕೊಂಡಾಡುವಂತೆ ತಮ್ಮ ಯೋಗದಾನ ಮಾಡಿದ್ದಾರೆ. ಕಲಾಕೃತಿಯ ದೃಷ್ಟಿಯಿಂದ ಈಗಿನವರೆಗೆ ವಿಶ್ವದ ವಿವಿಧ ಭಾಗಗಳಲ್ಲಿ ನಿರ್ಮಾಣಗೊಂಡ ಅಕ್ಷರಧಾಮಗಳೆಲ್ಲಾ ವಿಭಿನ್ನವಾಗಿಯೂ, ವೈಶಿಷ್ಟ್ಯಪೂರ್ಣವಾಗಿಯೂ ಇದೆ. ಅದರಲ್ಲೂ ಟೊರಾಂಟೋನಗರದ ದೇಗುಲ ಅತ್ಯಂತ ನಯನಮನೋಹರವಾಗಿದೆ. thumb|right|250px|'ಬಾಪ್ಸ್ ಸ್ವಾಮಿನಾರಾಯಣ್ ಮಂದಿರ್ ಕ್ಯಾಂಪಸ್ ನ ಪ್ರಮುಖ ದ್ವಾರ'